MEGLERSTANDARD NOVEMBER 2019 OM SALG AV KS MED OG UTEN OPPGJØRSANSVARLIG.

Utkast A [dato] av [Megler] ved [forfatter]. [Megler] har ikke undersøkt skatte-, avgifts- eller regnskapsmessige forhold. Dette anbefales vurdert av partenes rådgivere eller revisor. Avtalen inngås ved at den undertegnes av selger og kjøper. [Alternativt: «Partene har tatt de forbehold som følger av bud og budaksept, og er ikke bundet før disse forbeholdene er løftet.»]

**KJØPEKONTRAKT**

**mellom**

**[Selger]**

**og**

**[Kjøper]**

**vedrørende salg av andelene i**

**[Selskapet]**

**og**

**aksjene i**

**[Komplementaren]**

1. Partene og Eiendommen[[1]](#footnote-1)

[Selger], org.nr. [org.nr. Selger], (**Selger**) eier

* + - 1. 90 % av andelene (**Andelene**) i [Selskapet], org.nr. [org.nr. måls.], (**Selskapet**), og
      2. 100 % av aksjene (**Aksjene**) i [Komplementaren], org.nr. [org.nr. Komplementar], (**Komplementaren**) som igjen eier 10 % av andelene i Selskapet, som sammen med Komplementaren benevnes **Selskapene**.

Selger og [Kjøper], org.nr. [org.nr. Kjøper], (**Kjøper**) er enige om at Andelene og Aksjene skal overdras fra Selger til Kjøper på de vilkår som følger av denne avtalen.[[2]](#footnote-2)

Selskapet eier gnr. [●], bnr. [●] med påstående bygninger og anlegg i [●] kommune (**Eiendommen**).[[3]](#footnote-3)

1. Kjøpesummen
   1. Eiendomsverdien og beregning av Kjøpesummen

Kjøpesummen for Andelene og Aksjene (**Kjøpesummen**) er:

* + - 1. NOK [●], som utgjør omforent, fast verdi av Eiendommen (**Eiendomsverdien**),

med tillegg av:

* + - 1. bankinnskudd i Selskapenes balanse, og
      2. fordringer i Selskapenes balanse som i) en skyldner skal gjøre opp ved eller etter Over­takelse, herunder fordringer som har forfalt, men ikke blitt betalt før Overtakelse, eller som ii) er forskuddsbetalte kostnader til varer eller tjenester som leveres etter Overtakelse,[[4]](#footnote-4)
      3. Kjøpers andel av skattemessige fradrag for kostnader ved innfrielse av Lånene (definert i punkt 2.2.3) i Salgsåret, dvs. 90 % av [22] % av [●]/12 av overkurs og innfrielseskostnader, og
      4. [●] % av fremførbart underskudd i Komplementaren (inkludert underskudd frem til og med dagen for Overtakelse),[[5]](#footnote-5)

og med fradrag for:

* + - 1. all gjeld i Selskapenes balanse unntatt i) utsatt skatt i Komplementaren, ii) utgifter til frem­tidig vedlikehold og andre tiltak på Eiendommen etter Overtakelse og iii) avsetninger for forhold som Kjøper etter denne avtalen overtar risikoen for ved signering av den,[[6]](#footnote-6)
      2. Kjøpers andel av skatt på inntekt som oppstår ved innfrielse av Lånene, dvs. 90 % av [22] % av [●]/12 av underkurs og innfrielseskostnader, og[[7]](#footnote-7)
      3. [●] % av differansen mellom i) NOK [●], som svarer til Eiendomsverdien etter fradrag for omforent verdi av tomten, og ii) Eiendommens skattemessige avskrivnings­grunnlag per Overtakelse (inkludert beregnede avskrivninger frem til og med dagen for Overtakelse).[[8]](#footnote-8)
  1. Estimert Balanse og Estimert Kjøpesum samt innfrielse av eventuelle lån

Kjøpesummen som Kjøper skal betale ved Overtakelse (**Estimert Kjøpesum**), skal fastsettes basert på en balanse for henholdsvis Selskapet og Komplementaren slik disse forventes å være per Overtakelse (i fellesskap **Estimert Balanse**). Estimert Balanse skal føres i samsvar med god regnskapsskikk, konsekvent anvendt og for øvrig som følger:

* + - 1. Forventet resultat frem til og med dagen for Overtakelse skal innarbeides.
      2. Selskapenes gjeld skal inkludere alle inntekter/kostnader, herunder eventuell over- eller underkurs og kostnader ved innløsning av swapavtaler, som ved Overtakelse opp­står ved innfrielse av Selskapenes lån.

I vedlegg 3 følger en Estimert Balanse som er utarbeidet av Selskapenes regnskapsfører, og en beregning av Estimert Kjøpesum, som er estimert til NOK [●].

Senest[[9]](#footnote-9) [fem dager][[10]](#footnote-10) før Avtalt Overtakelse skal Selger fremlegge restgjeldsoppgaver fra Selskapenes långiver(e) som viser den eksakte størrelsen på Selskapenes lån (i sum **Lånene**) per Overtakelse, herunder lån fra Selger (**Selgerlånet**), og hvor långiver(ne) bekrefter sletting av eksisterende pant ved innfrielse av Lånene som angitt i restgjeldsoppgavene. Sam­tidig skal Selger fremlegge en oppdatert beregning av Estimert Kjøpesum der Lånene er innført med riktige beløp, men der det ikke er gjort endringer i de øvrige postene. Hvis Over­takelse av en eller annen grunn gjennomføres på et annet tidspunkt enn Avtalt Overtakelse, skal Selger uten ugrunnet opphold innhente og sende til Kjøper nye restgjeldsoppgaver og en ny beregning av Estimert Kjøpesum per dagen for Overtakelse.

Ved Overtakelse skal Kjøper betale Estimert Kjøpesum og innfri Lånene med de beløp som fremgår av restgjeldsoppgavene.

Selger og Selskapene bekrefter herved at ethvert krav mellom Selskapene og Selger eller andre selskap i samme konsern som Selger, er gjort opp med endelig virkning etter at et eventuelt Selgerlån er innfridd, og at eventuelle krav som er uteglemt i Revidert Balanse, er ettergitt i sin helhet med virkning fra Overtakelse.

* 1. Revidert Balanse og Revidert Kjøpesum

Senest 45 dager etter Overtakelse skal Selger sende til Kjøper:

* + - 1. Oppdaterte balanser for Selskapene per Overtakelse (i fellesskap **Revidert Balanse**) som skal utarbeides etter de samme prinsippene som Estimert Balanse, jf. punkt 2.2, og som er godkjent og signert av de som var styremedlemmer i Komplementaren umiddelbart før Overtakelse,
      2. En bekreftelse fra en revisor som Selger engasjerer, om at revisor har foretatt en forenklet revisorkontroll av Revidert Balanse,[[11]](#footnote-11) [[12]](#footnote-12)
      3. En beregning av Kjøpesummen (**Revidert Kjøpesum**) på grunnlag av Revidert Balanse, og
      4. En beregning av Beregnet Skattemessig Selgerresultat, jf. punkt 2.4.

Ved utarbeidelsen av Revidert Balanse skal det ses bort fra disposisjoner som Selskapene har foretatt på dagen for Overtakelse etter at Kjøper har overtatt Andelene og Aksjene. Ved beregningen av Revidert Kjøpesum skal det ikke gjøres tillegg for forsikringssum eller krav på forsikringssum for skade på Eiendommen som Kjøper selv blir kjent med etter signering av denne avtalen.

Kjøper kan senest en måned etter at Kjøper har mottatt Revidert Balanse og beregningen av Revidert Kjøpesum (i fellesskap **Kjøpesumsberegningen**), skriftlig meddele Selger at han har innsigelser til Kjøpesumsberegningen. Hvis Kjøper ikke gjør innsigelse gjeldende innen fristen, blir Kjøpesumsberegningen utarbeidet av Selger endelig og bindende for partene.

Hvis Kjøper fremmer innsigelse mot Kjøpesumsberegningen innen fristen og partene ikke innen ytterligere 14 dager blir enige, kan hver av partene kreve at tvisten avgjøres etter punkt 13.[[13]](#footnote-13)

Hvis Revidert Kjøpesum avviker fra Estimert Kjøpesum skal i) en eventuell positiv differanse betales av Kjøper til en konto oppgitt av Selger, og ii) en eventuell negativ differanse betales av Selger til konto oppgitt av Kjøper. Differansen skal betales innen 14 dager etter at Kjøpe­sums­beregningen er endelig fastsatt, med tillegg for [●] % rente p.a. fra Overtakelse til betaling skjer, likevel slik at det etter forfall løper forsinkelsesrente i henhold til forsinkelses­renteloven.

At Kjøpesumsberegningen er endelig og bindende, begrenser ikke Kjøpers rett til å gjøre krav gjeldende som følge av brudd på andre bestemmelser i denne avtalen. Det medfører imidler­tid at Selger og Kjøper ikke på annet rettsgrunnlag utenfor denne avtalen kan kreve endringer i Kjøpesumsberegningen (f.eks. som følge av en skjult eiendel eller gjeld eller uriktig beløpsfesting av en balansepost).

* 1. Justering av Kjøpesummen ved endringer i Selskapets inntekter eller underskudd

I henhold til skattereglene blir samlet alminnelig skattepliktig inntekt/underskudd i Selskapet for hele det kalenderåret hvor Overtakelse finner sted (**Salgsåret**), fordelt til beskatning hos Selskapets andelseiere i Salgsåret, dvs. 10 % på Komplementaren og 90 % fordelt mellom Selger og Kjøper av Andelene. Den andelen av det skattemessige resultatet som tilordnes Selger og Kjøper (90 % av det samlede resultatet i Selskapet), fordeles mellom Selger og Kjøper etter antall måneders eiertid, og hvor overdragelsesmåneden henføres til Kjøper. Skatteplikten blir altså etter skattereglene fordelt mellom Selger og Kjøper uten hensyn til om inntektene eller underskuddet knytter seg til perioden før eller etter Over­takelse.

Partene ønsker imidlertid at de økonomisk stilles som om Selger etter skattereglene hadde blitt tilordnet 90 % av skattepliktig inntekt/underskudd i Selskapet frem til Overtakelse, og Kjøper hadde blitt tilordnet 90 % av skattepliktig inntekt/underskudd i Selskapet etter Over­takelse.

Partene er derfor enige om at det, gjennom regulering av Kjøpesummen for Andelene, skal skje et økonomisk etteroppgjør dem imellom der følgende henføres til Selger:

* + - 1. 90 % av skattepliktig inntekt/underskudd for Selskapets faktiske resultat frem til og med dagen for Overtakelse,
      2. 90 % av [●]/365 av skattemessige avskrivninger, føringer fra G/T-konto mv. i Salgsåret, og
      3. 90 % av [●]/12 av over/-underkurs og omkostninger ved innfrielse av Lånene.[[14]](#footnote-14)

Denne inntekt/underskudd hos Selger (**Beregnet Skattemessig Selgerresultat**) skal beregnes på grunnlag av Revidert Balanse, se punkt 2.3.

Følgende justering av Kjøpesummen for Andelene skal finne sted etter at alminnelig skatte­pliktig inntekt/underskudd som ifølge skattereglene skal tilordnes Selger av Andelene for Salgsåret (Faktisk Skattemessig Selgerresultat), er endelig fastsatt:

* + - 1. Dersom Faktisk Skattemessig Selgerresultat er høyere enn Beregnet Skattemessig Selgerresultat, skal [22] % av differansen betales av Kjøper til Selger.
      2. Dersom Faktisk Skattemessig Selgerresultat er lavere enn Beregnet Skattemessig Selger­resultat, skal [22] % av differansen betales av Selger til Kjøper.[[15]](#footnote-15) [[16]](#footnote-16)

Det beløp som skal betales i henhold til dette punkt 2.4. forfaller til betaling 14 dager etter at Faktisk Skattemessig Selgerresultat er endelig klarlagt ved innsendelse av selskaps- og deltakeroppgave til skattemyndighetene.

1. Overtakelse, oppGjør og Forsinkelse
   1. Avtalt overtakelse

Andelene og Aksjene skal overtas av Kjøper den [overtakelsesdato] (**Avtalt Overtakelse**).[[17]](#footnote-17) [[18]](#footnote-18)

* 1. Faktisk overtakelse. Oppgjør

Andelene og Aksjene blir først overtatt av Kjøper idet Estimert Kjøpesum og eventuelt beløp tilsvar­ende Selgerlånet er disponible på oppgjørskontoen og vilkårene for utbetaling i punkt 3 i oppgjørsavtalen i vedlegg 7 er oppfylt eller frafalt (**Overtakelse**). [Hvis oppgjøret gjennom­føres uten oppgjørsansvarlig skriver man her: *«Andelene og Aksjene blir først overtatt av Kjøper idet Estimert Kjøpesum og eventuelt beløp tilsvarende Selgerlånet er disponibel på Selgers konto etter gjennomføring av oppgjøret i henhold til oppgjørsavtalen i vedlegg 7 (Overtakelse)»*]

Selger, Kjøper og Selskapene påtar seg herved å oppfylle sine respektive plikter etter oppgjørs­avtalen.[[19]](#footnote-19)

* 1. Forsinkelse[[20]](#footnote-20)

Hvis Overtakelse skjer på en senere dag enn Avtalt Overtakelse,

* + - 1. og forsinkelsen skyldes forhold på Kjøpers side, kan Selger kreve oppfyllelse, heving og erstatning, herunder forsinkelsesrente, etter punkt 6.1 til 6.3;
      2. og forsinkelsen skyldes forhold på Selgers side, kan Kjøper kreve oppfyllelse, heving og erstatning samt holde kjøpesummen tilbake etter punkt 6.1 til 6.3 og punkt 8.1;
      3. skal Selger sende til Kjøper nye restgjeldsoppgaver og en ny beregning av Estimert Kjøpesum, jf. punkt 2.2.3;[[21]](#footnote-21)
      4. skal Revidert Balanse beregnes per Overtakelse;
      5. gjelder Selgers forpliktelser etter punkt 5 frem til Overtakelse, og en del av Selgers garantier i punkt 7.1 avgis per Overtakelse; og
      6. gjelder punkt 9.1(a) for skader på Eiendommen og dens tilbehør.

En part som krever erstatning for forsinkelse, kan skriftlig kreve at Selskapenes resultat i perioden fra Avtalt Overtakelse til Overtakelse beregnes av Selskapene og bekreftes av Selskapenes revisor, slik at eventuelt over- eller underskudd fra perioden kan tas i betraktning ved beregningen av erstatningen.

1. Betingelser for gjennomføring av avtalen[[22]](#footnote-22) [[23]](#footnote-23)
   1. Kjøpers betingelser

Kjøpers forpliktelse til å gjennomføre denne avtalen er betinget av at følgende vilkår er oppfylt eller frafalt av Kjøper:

* + - 1. Eiendommen eller dens tilbehør har ikke blitt skadet etter signering av denne avtalen med den følge at kostnadene til gjenoppføring/reparasjon og leietap som følge av skaden utgjør mer enn [10] % av Eiendomsverdien. I vurderingen av om denne beløpsgrensen er nådd, skal det ses bort fra kostnader i tilknytning til skader som Selger ikke hefter for etter punkt 9.1(a)(ii).[[24]](#footnote-24) [[25]](#footnote-25) [[26]](#footnote-26) [[27]](#footnote-27) [[28]](#footnote-28)
  1. Selgers betingelser

Selgers forpliktelse til å gjennomføre denne avtalen er betinget av at følgende vilkår er opp­fylt eller frafalt av Selger:

* + - 1. Eiendommen eller dens tilbehør har ikke blitt skadet etter signering av denne avtalen med den følge at det tapet Selger selv må dekke etter punkt 9.1(a), overstiger [10] % av Eiendomsverdien. Selger kan ikke gjøre denne betingelsen gjeldende hvis Kjøper påtar seg ikke å kreve en erstatning som overstiger [10] % av Eiendomsverdien som følge av skaden.[[29]](#footnote-29)
  1. Betydningen av at avtalen bortfaller

Hvis avtalen bortfaller som følge av at Selgers eller Kjøpers betingelser ikke blir oppfylt eller frafalt, kan ingen av partene rette krav om kostnadsdekning eller annet mot den annen part. Hvis avtalen bortfaller som følge av at en part bryter sine plikter etter avtalen, kan den annen part likevel gjøre gjeldende erstatningskrav som følge av avtalebruddet.

1. særlige plikter for partene
   1. Selgers plikter

Frem til Overtakelse skal Selger sørge for:

* + - 1. At det ikke besluttes utdeling på Andelene eller Aksjene eller andre helt eller delvis vederlagsfrie overføringer til Selger eller andre utover det som fremgår av Estimert Balanse.
      2. At Selskapenes virksomhet drives på sedvanlig måte, herunder at Eiendommen ved­like­holdes på en forsvarlig måte og i et omfang som ikke er mindre enn før signering av denne avtalen.
      3. At Selskapene ikke inngår nye avtaler av vesentlig betydning for Selskapene, og at ingen av Selskapenes vesentlige avtaler heves, endres eller sies opp uten Kjøpers skriftlige samtykke.
      4. Ikke å tilskynde eller foreta noe som ville utgjøre brudd på Selgers garantier i punkt 7.
      5. Å holde Eiendommen fullverdiforsikret.
      6. At Selskapene senest ved Overtakelse trer ut av en eventuell konsernkontoordning og fellesregistrering i Merverdiavgiftsregisteret.[[30]](#footnote-30)
  1. Kjøpers plikter

Kjøper skal sørge for at Selskapet i løpet av Salgsåret ikke:

* + - 1. avhender Eiendommen, eller
      2. foretar andre ekstraordinære inntekts- eller utgiftsføringer i Salgsåret, eller
      3. foretar andre ekstraordinære disposisjoner i Salgsåret, herunder ekstraordinær nedbetaling av gjeld, unnlatelse av å foreta maksimale saldoavskrivninger/fradrag ved tap på G/T-konto mv.[[31]](#footnote-31)

Dessuten skal Kjøper ikke videreselge Andelene eller foreta andre endringer på eiersiden, her­under fusjon/fisjon mv., uten Selgers skriftlige samtykke, før endelig skatteoppgjør og justeringer av Kjøpesummen i henhold til punkt 2.4 har funnet sted. Samtykke kan ikke nektes dersom ny kjøper påtar seg tilsvarende plikter.

1. partenes beføyelser ved avtalebrudd

Både Selger og Kjøper kan fastholde kjøpet og kreve at avtalen gjennomføres, med mindre den annen part rettmessig hever avtalen eller gjør gjeldende at en betingelse for gjennom-føring av avtalen i punkt 4 ikke er oppfylt. Kjøper kan ikke kreve retting etter kjøpsloven § 34, men Selger har rett til å utføre retting etter kjøpsloven § 36.

Bryter Selger denne avtalen, har Kjøper rett til erstatning på de vilkår som følger av punkt 8 og rett til å holde kjøpesummen tilbake etter kjøpsloven § 42, men Kjøper har ikke rett til prisavslag etter kjøpsloven § 38. Bryter Kjøper denne avtalen, kan Selger kreve erstatning etter alminnelige regler, herunder kjøpsloven § 57 og forsinkelsesrenteloven.

Både Selger og Kjøper kan heve denne avtalen før Overtakelse hvis det inntrer omstendig-heter, herunder forsinkelse, som utgjør vesentlig brudd av den annen parts forpliktelser etter denne avtalen. Etter Overtakelse kan Kjøper heve så fremt Kjøper har rett til det etter kjøps­­lovens regler.[[32]](#footnote-32) [[33]](#footnote-33)

Kjøper fraskriver seg herved så langt gjeldende rett tillater det, enhver rett til å gjøre krav gjeldende mot Selger som følge av at salgsobjektet ikke er som det skal være, i medhold av kjøps­loven § 19 (1) bokstav a, b og c, avhendingsloven § 3-7, § 3-8 og § 3-9, andre regler om ansvar for uriktige og manglende opplysninger og ethvert annet lovfestet eller ulovfestet grunn­lag utenfor denne avtalen.

1. Selgers garantier

Selger garanterer det følgende overfor Kjøper ved signering av denne avtalen og ved Over­takelse, med mindre noe annet fremgår av garantiene nedenfor:

* + - 1. Selger har opplyst Kjøper om de omstendighetene vedrørende Selskapene og Eiendommen som Selger kjenner til ved signering av denne avtalen, og som Kjøper har grunn til å regne med å få. «Grunn til å regne med å få» skal forstås på samme måte som i kjøpsloven § 19 (1) bokstav b.
      2. De opplysninger vedrørende omstendigheter ved Selskapene og Eiendommen som Kjøper har mottatt fra Selgers side før signering av denne avtalen, er riktige. Denne garantien omfatter ikke opplysninger i dokumenter utarbeidet av andre enn Selger eller selskap i samme konsern som Selger, med mindre Selger kjenner til at opp­lysningene er uriktige ved signering av denne avtalen.[[34]](#footnote-34)
      3. Selger eier Andelene og Aksjene, og disse overdras fri for heftelser av enhver art, det knytter seg ikke løsningsrett til Andelene eller Aksjene, Selskapene har ikke en ubetinget eller betinget plikt til å utstede ytterligere andeler eller aksjer, og ingen rettig­heter knyttet til Andelene eller Aksjene (herunder utbytte, fortrinnsrett ved kapitalforhøyelse mv.) er skilt fra Andelene eller Aksjene, og det er ikke tidligere utstedt andelsbevis for Andelene.[[35]](#footnote-35)
      4. Selskapene er lovlig stiftet og registrert i Foretaksregisteret, og alle forhold (herunder oppdatert selskapsavtale og de sist fastsatte vedtekter) som skal registreres i Foretaksregisteret, er registrert der.
      5. Selskapenes siste årsregnskap er avgitt i samsvar med regnskapslovens regler, Selskapene har ikke avgitt garantier for tredjemanns forpliktelser, og Selskapene har ikke forpliktelser som Selskapene burde balanseført i samsvar med god regnskaps­skikk, utover det som fremgår av Revidert Balanse.
      6. Størrelsen på Selskapenes eventuelle fremførbare underskudd og Eiendommens skatte­­messige avskrivningsgrunnlag blir korrekt beregnet ved fastsettelsen av Revidert Kjøpesum.[[36]](#footnote-36)
      7. Selger og Selskapene har innsendt påkrevde, korrekte og fullstendige opplysninger til skatte- og avgiftsmyndighetene, og det foreligger ikke og vil ikke oppstå skatte- eller avgiftskrav for Selskapene eller Kjøper knyttet til tiden forut for Overtakelse som ikke fullt ut er dekket av avsetninger i Revidert Balanse.
      8. Selskapene har utarbeidet en oppdatert justeringsoppstilling som er fullstendig og korrekt, og Selskapene besitter den dokumentasjon som etter gjeldende merverdi­avgiftsregelverk er påkrevd for anskaffelse/fremstilling og bruk av kapitalvarer.[[37]](#footnote-37)
      9. Selskapets virksomhet består utelukkende i å eie fast eiendom, og Selskapene har ikke ansatte eller pensjonsforpliktelser.
      10. Selskapet eier Eiendommen og er hjemmelshaver til denne.
      11. Det eksisterer ikke andre heftelser på Eiendommen (herunder løsningsretter) enn de som er angitt i vedlegg 4, og alle eventuelle panteheftelser (utover lovbestemt pant for uforfalt gjeld) på Eiendommen og Selskapenes øvrige eiendeler vil slettes uten ugrunnet opphold etter Overtakelse.
      12. Selskapene er ikke part i en tvist for en domstol eller et forvaltningsorgan og har heller ikke mottatt skriftlig varsel om at en part vil ta eller vurderer å ta skritt for å inn­lede en slik tvist mot Selskapene. Denne garantien gjentas ved Avtalt Overtakelse og ikke Overtakelse om forsinkelsen skyldes forhold på Kjøpers side.
      13. Selskapet bryter ikke leieavtalene med tilhørende tilleggsavtaler angitt i vedlegg 5. Denne garantien gjelder ikke et vedlikeholdsetterslep eller andre tekniske forhold ved Eien­dommen.
      14. Ved signering av denne avtalen er Eiendommen leiet ut i henhold til leieavtalene med tilhørende tilleggsavtaler angitt i vedlegg 5, og disse avtalene er gyldige og gjengir alt som er avtalt med leietakerne. Ved signering av denne avtalen kjenner Selger ikke til at en leietaker bryter en leieavtale.
      15. Ved signering av denne avtalen foreligger det ikke skriftlige pålegg mv. fra offentlige myndigheter som gjelder Eiendommen, og som ikke er betalt eller oppfylt på annen måte.[[38]](#footnote-38)

Med forhold som **Selger**[[39]](#footnote-39) **kjenner til** i punkt 7.1, menes både de forhold som Selger faktisk kjenner til ved signering av denne avtalen, og de forhold som Selger ikke har en rimelig grunn til å være uvitende om på dette tidspunktet. Selger hefter ikke for manglende opp­lysninger fra andre enn Selger selv.

1. rett til erstatning og Begrensninger i Selgers ansvar
   1. Kjøpers rett til erstatning

Bryter Selger denne avtalen, herunder ved forsinkelse, har Kjøper bare rett til erstatning for det tapet Kjøper lider som følge av avtalebruddet. Retten til erstatning omfatter imidlertid bare tap som en med rimelighet kunne ha forutsett som en mulig følge av avtalebruddet.

Kjøpers tap skal beregnes netto etter fradrag for i) skatte- og avgiftsbesparelser som Kjøper eller Selskapene kan nyttiggjøre seg, og ii) det Selskapene har rett til å kreve erstattet fra tredje­mann, herunder et forsikringsselskap. Hvis et tap er betinget, kan Selger først holdes ansvarlig for tapet hvis og når tapet må dekkes av Selskapene. Kjøper kan overholde fristene i punkt 8.3 ved å gi skriftlig melding om det betingede tapet før utløpet av disse fristene.

* 1. Kjøpers kunnskap

Kjøper kan ikke gjøre gjeldende som brudd på punkt 7 noe som han selv faktisk kjente til ved signeringen av denne avtalen, eller noe som rimelig klart og tydelig fremgår av de skriftlige opp­lysningene som Kjøper har mottatt fra Selgers side før signering av denne avtalen.[[40]](#footnote-40) Denne begrensningen i Selgers ansvar gjelder ikke ved brudd på punkt 7 (g) og (h) (*om skatt og avgift*) eller punkt 7(c) eller (j) (*om eierskap til Andelene, Aksjene og Eiendommen*), i felles­skap de **Fundamentale Garantiene**. Selger fraskriver seg retten til å gjøre gjeldende kjøpsloven § 20.

* 1. Reklamasjon
     1. Reklamasjon ved forsinkelse

En part taper sitt krav på erstatning som følge av forsinkelse som skyldes forhold på den annen parts side, hvis parten ikke innen én måned etter Overtakelse gir den annen part skriftlig melding om at avtalebruddet vil bli gjort gjeldende og hva avtalebruddet består i (**Reklamasjon**).

* + 1. Reklamasjon ved andre brudd på avtalen
       1. Kjøper taper retten til å gjøre brudd på de Fundamentale Garantiene gjeldende hvis Kjøper ikke sender en Reklamasjon til Selger innen 5 år etter Overtakelse. For andre brudd på denne avtalen må Kjøper sende en Reklamasjon til Selger senest 18 måneder etter Overtakelse. Hvis Kjøper selv oppdager et avtalebrudd innen utløpet av en av disse fristene, men senere enn én måned før utløpet av den, utvides fristen med én måned regnet fra fristens utløp.
       2. Dessuten skal Kjøper sende en Reklamasjon til Selger senest én måned etter at Kjøper selv oppdaget avtalebruddet. Forsømmer Kjøper å sende en Reklamasjon innen denne fristen, vil Kjøper bare tape sitt krav mot Selger hvis og i den utstrekning for­søm­melsen i) har økt Kjøpers tap, eller ii) har medført at Selger eller Selskapet har mistet retten til å kreve erstatning fra tredjemann, herunder et forsikringsselskap.[[41]](#footnote-41)
  1. Beløpsmessige ansvarsbegrensninger

Selgers ansvar for brudd på punkt 7 er underlagt følgende begrensninger:

* + - 1. Kjøper kan ikke gjøre gjeldende enkeltstående brudd som medfører tap på mindre enn NOK [●],[[42]](#footnote-42) og det skal ses bort fra slike brudd ved beregningen av Kjøpers tap, her­­under ved vurderingen av om beløpsgrensen i bokstav (b) nedenfor er nådd.
      2. Kjøper kan ikke gjøre krav gjeldende med mindre Kjøpers samlede tap overstiger NOK [●],[[43]](#footnote-43) men hvis Kjøpers samlede tap overstiger denne beløpsgrensen, har Kjøper rett til erstatning fra første krone.
      3. Selgers samlede ansvar er begrenset oppad til *[10 % av Eiendomsverdien]*.

Ansvarsbegrensningen i punkt 8.4.1(c) gjelder ikke ved brudd på de Fundamentale Garanti­ene. Ansvarsbegrensningene i punkt 8.4.1(a) og (b) gjelder heller ikke ved brudd på punkt 7(c) eller (j) (*om eierskap til Andelene, Aksjene og Eiendommen*).

Selgers samlede ansvar for brudd på denne avtalen (herunder de Fundamentale Garantiene og punkt 5 og 7) er begrenset til det høyeste av Revidert Kjøpesum og [20] % av Eiendoms­verdien.[[44]](#footnote-44) Se likevel punkt 9.2.

* 1. Ansvar ved forsett eller grov uaktsomhet

Begrensningene i Selgers ansvar i punkt 8.3 og 8.4 gjelder ikke hvis avtalebruddet er forvoldt ved forsett eller grov uaktsomhet hos medlemmer av Selgers styre eller daglig leder eller en annen person hos Selger som har vært den hovedansvarlige for gjennomføringen av salget av Andelene og Aksjene til Kjøper.

* 1. Ansvaret til de respektive selgere [Strykes hvis det kun er én selger]

De deltakere som utgjør Selger, hefter proratarisk og ikke solidarisk for Kjøpers krav mot Selger som følge av brudd på denne avtalen. Den enkelte deltakers ansvar er begrenset oppad til en andel av kravet lik deltakerens eierandel i Komplementaren [Alternativt: De deltakere som utgjør Selger, hefter solidarisk for Kjøpers krav mot Selger som følge av brudd på denne avtalen.]

1. skadesløsholdelse fra selger

Selger skal holde Kjøper skadesløs for tap som springer ut av:

* + - 1. At Eiendommen eller dens tilbehør blir skadet i perioden mellom signering av denne avtalen og kl. 1200 ved Overtakelse.[[45]](#footnote-45) Denne skadesløsholdelsen gjelder:
         1. Ikke hvis tapet er lavere enn beløpsterskelen i punkt 8.4.1(a), eller hvis i) kost­nad­ene til gjenoppføring/reparasjon og leietap som følge av skaden er fullt dekket av en forsikring eller dekkes av Selger eller Selger stiller betryggende sikker­het for disse kostnadene og leietapet, og ii) alle leietakerne til Eiendom­men er forpliktet til å videreføre eller gjenoppta sitt leieforhold på uendrede vilkår etter gjenoppføring/reparasjon.
         2. Ikke skader som inntreffer i perioden fra kl. 1200 ved Avtalt Overtakelse frem til kl. 1200 ved Overtakelse hvis det skyldes forhold på Kjøpers side at Overtakelse gjennom­føres senere enn Avtalt Overtakelse, med mindre skaden skyldes uaktsomhet på Selgers side. For slike skader som skyldes uaktsomhet, gjelder ikke unntaket i dette punkt 9.1(a)(ii).
         3. Bare hvis Kjøper senest én måned etter Overtakelse gir Selger skriftlig melding om at han krever erstatning for skaden.
      2. At de fordringene som det er gjort tillegg for i beregningen av Revidert Kjøpesum, og som ikke omfatter rett til leie for perioden etter Overtakelse, ikke blir betalt. Selskapet skal ta rettslige skritt som er nødvendige og rimelige, for å inndrive slike fordringer, med mindre Selskapets forhold til Selskapets kontraktspart gir Selskapet saklig grunn til å unnlate det. Selskapet kan ikke ettergi hele eller deler av slike fordring­er uten samtykke fra Selger, som ikke kan nekte slikt samtykke hvis Selskapet har saklig grunn til å ettergi fordringen. Kjøper taper retten til å gjøre denne skadesløsholdelsen gjeldende hvis han ikke gir Selger skriftlig melding om det senest 18 måneder etter Overtakelse.[[46]](#footnote-46) [[47]](#footnote-47)

Punkt 8.1 gjelder tilsvarende. Begrensningene i Selgers ansvar etter punkt 8.2, 8.3 og 8.4 gjelder ikke for skadesløsholdelsene i dette punkt 9.

1. Sikkerhet [Strykes hvis Selger ikke skal stille sikkerhet]

Som sikkerhet for Kjøpers krav overfor Selger under denne avtalen skal NOK [●] av Kjøpesummen holdes tilbake på en for begge parter sperret konto i navnet til Selger frem til og med dagen ett år etter Overtakelse. Rettmessige krav som Kjøper har overfor Selger, skal gjøres opp ved utbetalinger fra kontoen. Dersom det ikke er fremmet rettmessige krav overfor Selger i perioden frem til og med dagen ett år etter Overtakelse, skal innestående beløp på kontoen inklusive renter utbetales til Selger. Ved uenighet om hva som utgjør rettmessige krav, skal tvisten avgjøres etter punkt 13. Alle kostnader til banken i tilknytning til denne sikkerheten skal fordeles med en halvpart på hver av Selger og Kjøper.

1. Fraskrivelse av retten til å gjøre krav gjeldende mot andre enn partene

Kjøper og Selskapene på den ene side og Selger på den annen side fraskriver seg herved overfor den andre parten enhver rett til å gjøre krav gjeldende mot nærstående av den andre parten som følge av den nærståendes disposisjoner, handlinger eller unnlatelser til skade for Selskapene frem til og med Overtakelse eller i forbindelse med inngåelsen eller gjennomføringen av denne avtalen.

Både Kjøper og Selger (hver for seg **Skadesløsholderen**) skal holde den annen part og hans nær­stående (i fellesskap de **Beskyttede Parter**) skadesløs for det tilfelle nærstående av Skades­løsholderen gjør krav gjeldende mot de Beskyttede Parter som følge av de Beskyttede Parters disposisjoner, handlinger eller unnlatelser til skade for Selskapet frem til og med Overtakelse eller i forbindelse med inngåelsen eller gjennomføringen av denne avtalen.

Ansvarsfraskrivelsen og skadesløsholdelsen i dette punkt 11 gjelder ikke i den grad kravet mot en person springer ut av hans forsettlige skadeforvoldelse eller en avtale med ham som inngås i tilknytning til denne avtalen.

Med **nærstående** menes i) selskap i samme konsern (som definert i aksjeloven § 1-3) som en part, ii) en parts aksjeeiere (direkte og indirekte), iii) nåværende eller tidligere styremedlem­mer eller ansatte hos en part eller selskap i samme konsern som parten, og iv) meglere, rådgivere eller andre representanter for en part.

1. Meddelelser

Enhver meddelelse i forbindelse med denne avtalen skal skje per brev eller e-post til følg­ende adresser:

For Selger: [●]

For Kjøper: [●]

Frem til og med Overtakelse skal alle meddelelser sendes med kopi til:

[Megler]: [●]

1. Lovvalg og tvisteløsning

Denne avtalen er underlagt norsk rett. Norske lovvalgsregler skal ikke kunne lede til valg av et annet lands rett.

Enhver tvist som måtte oppstå med tilknytning til denne avtale, avgjøres ved ordinær rettergang med [●] som eksklusivt verneting.[[48]](#footnote-48) Kretsen av kompetente domstoler i henhold til de alminnelige regler for midlertidig sikring begrenses ikke av det som er bestemt her.

1. Vedlegg

Vedlagt følger:

1. Firmaattester for Selger, Kjøper og Selskapene
2. Selskapsavtale og pantattest for Selskapet
3. Estimert Balanse og estimert kjøpesumsberegning
4. Grunnboksutskrifter
5. Leiekontrakter med vedlegg
6. Prospekt med vedlegg
7. Oppgjørsavtale
8. *[Datarom på minnepinne]*
9. Underskrift

Denne avtalen er i dag underskrevet i tre eksemplarer, hvorav partene og [Megler] beholder ett hver.

[sted], [signeringsdato]

|  |  |  |
| --- | --- | --- |
| for [Selger] |  | for [Kjøper] |
| [Selgers repr.] |  | [Kjøpers repr.] |

Vi er kjent med og aksepterer våre forpliktelser i henhold til denne avtalen:

|  |  |  |
| --- | --- | --- |
| for [Komplementaren] |  | for [Selskapet] |
| [Kompl. repr.] |  | [Selskapets repr.] |

VEDLEGG 7  
Oppgjørsavtale med oppgjørsansvarlig [DETTE VEDLEGGET STRYKES HVIS OPPGJØRET SKAL GJENNOMFØRES UTEN OPPGJØRSANSVARLIG]

1. Oppgjørsansvarlig og oppgjørskontoen

[Selger], org.nr. [org.nr. Selger], (**Selger**) og [Kjøper], org.nr. [org.nr. Kjøper], (**Kjøper**) har i dag inngått avtale (**Avtalen**) om salg av 90 % av andelene (**Andelene**) i [Selskapet], org.nr. [org.nr. måls.], (**Selskapet**), og 100 % av aksjene (**Aksjene**) i [Komplementaren], org.nr. [org.nr. Komplementar], (**Komplementaren**).

Ord med stor forbokstav i denne avtalen (**Oppgjørsavtalen**) skal bety det samme som i Avtalen.

Selger og Kjøper har for Selgers regning engasjert [Megler], org.nr. [org.nr. megler], (**Oppgjørs­ansvarlig**) til å bistå med gjennomføring av oppgjøret som beskrevet nedenfor. Oppgjørsansvarlig skal ikke bistå med etteroppgjøret som skal finne sted etter punkt 2.3 og 2.4 i Avtalen.

Avtalt Overtakelse er [overtakelsesdato].

Estimert Kjøpesum *[og Lånene] [samt eventuelt gebyr for tinglysing av pant til Kjøpers långiver]* skal betales til kontonr. [•] (**Oppgjørskontoen**) som er etablert i navnet til Oppgjørsansvarlig.[[49]](#footnote-49)

Eventuelle renter på Oppgjørskontoen opptjent fra og med dagen for Overtakelse skal utbetales til Selger, mens eventuelle renter opptjent før Overtakelse skal utbetales til Kjøper. Renter under halvparten av rettsgebyret utbetales ikke.

1. Handlinger før overtakelse

Før Overtakelse skal partene oppfylle forpliktelsene i dette punkt 2:

|  | **Handling** | **Ansvarlig** | **Frist** |
| --- | --- | --- | --- |
|  | Utstede og sende til tinglysing et sikrings-dokument på Eiendommen pålydende NOK [•] til fordel for Oppgjørsansvarlig. Sikringsdokumentet skal tjene som sikkerhet for ethvert krav som til­kom­mer Kjøper eller Kjøpers långiver i tilknytning til Avtalen (herunder lån til Kjøper fra Kjøpers långiver) og forby Selskapet å avhende, pantsette eller på annen måte råde over Eiendommen uten sam­tykke fra Oppgjørsansvarlig. Sikrings­dokumentet er effektivt så langt gjeldende rett tillater det. | Selger/ Komplementaren | Straks etter signering av Avtalen |
|  | Levere til Kjøper og Oppgjørsansvarlig kopi av aksjeeierboken som angitt i Bilag 1 med de der angitte heftelser til fordel for Oppgjørsansvarlig. | Selger/ Komplementaren | Straks etter signering av Avtalen |
|  | Levere til Oppgjørsansvarlig en original fullmakt som angitt i Bilag 2 der Selskapet gir Kjøperrett til å pantsette Eiendommen til Kjøpers långiver, [Kjøpers bank], org.nr. [org.nr. Kjøpers bank], (**Lån­giveren**).[[50]](#footnote-50) Oppgjørsansvarlig skal ikke utlevere fullmakten til Kjøper før oppgjøret er gjennom­ført*.* Kjøper skal sørge for at panteretten til Långiveren bare kan gjøres gjeldende så langt gjeldende rett tillater det. | Selger/­Komplementaren | Senest 10[[51]](#footnote-51) virkedager før Avtalt Overtakelse |
|  | Levere til Oppgjørsansvarlig korrekt signerte og bekreftede pantedokumenter over Eiendommen utstedt til Långiveren og en erklæring der Långiveren påtar seg å avlyse pantedokument­ene hvis Overtakelse, uavhengig av årsak, ikke finner sted. | Kjøper | Senest 10 virkedager før Avtalt Overtakelse |
|  | Innhente eventuelle samtykker som er nød­vendige for å tinglyse pantedokumentene til Lån­giveren. | Selger/ Komplementaren | Senest 8 virkedager før Avtalt Overtakelse |
|  | Forutsatt at punkt 2.3 til og med punkt 2.5 er opp­fylt, sende pantedokumentene til fordel for Långiveren til tinglysing. | Oppgjørs-ansvarlig | Senest 7 virkedager før Avtalt Overtakelse |
|  | Innhente bekreftelser (**Restgjeldsoppgavene**) fra kreditorene under Lånene som angir eksakt størrelse på Lånene per Avtalt Overtakelse, og hvor kreditorene bekrefter at alle deres pante­retter over Eiendommen, *[Andelene, Aksjene]* og øvrige eiendeler som tilhører Selskapene,[[52]](#footnote-52) vil slettes ved mottak av de beløp som fremgår av Rest­gjelds­oppgavene. | Selger/ Oppgjørs-ansvarlig | 5 dager før Avtalt Overtakelse[[53]](#footnote-53) |
|  | Levere til Kjøper og Oppgjørsansvarlig en opp­datert estimert kjøpesumsberegning som angitt i punkt 2.2.3 i Avtalen, der Lånene og Estimert Kjøpesum er justert for beløpene i Rest­gjelds­oppgavene.[[54]](#footnote-54) | Selger | 5 dager før Avtalt Overtakelse |
|  | Levere til Kjøper og Oppgjørsansvarlig kopi av styre­protokoll som angitt i Bilag 3.[[55]](#footnote-55) [[56]](#footnote-56) | Selger/­Komplemementaren | Senest kl. 09.00 ved Overtakelse |

1. Handlinger ved Overtakelse

Forutsatt at betingelsene i punkt 4 i Avtalen er oppfylt eller frafalt, partene har oppfylt sine forpliktelser etter Oppgjørsavtalen punkt 2 og sikringsdokumentet og eventuelle pante­dokumenter til Långiveren er tinglyst, jf. punkt 2.6, skal partene gjennomføre oppgjøret i samsvar med bestemmelsene nedenfor ved Overtakelse:

|  | **Handling** | **Ansvarlig** | **Frist** |
| --- | --- | --- | --- |
|  | Levere til Oppgjørsansvarlig en melding som angitt i Bilag 4 om at Andelene og Aksjene er over­tatt av Kjøper *[, og at Andelene og Aksjene er pantsatt på første prioritet til Långiveren].* | Selger og Kjøper | Senest kl. 09.00 ved Overtakelse |
|  | Levere til Oppgjørsansvarlig et originalt andelsbevis for Andelene som angitt i Bilag 5 med en signert erklæring fra Selger om at Andelene er overdratt til Kjøper.[[57]](#footnote-57) [[58]](#footnote-58) | Selger/ Komplementaren |  |
|  | Levere til Oppgjørsansvarlig Komplementarens originale aksjeeierbok som angitt i Bilag 6, der Kjøper er innført som eier av Aksjene. | Selger/ Komplementaren | Senest kl. 09.00 ved Overtakelse |
|  | Sørge for at Estimert Kjøpesum *[og Lånene]* er disponibelt på Oppgjørskontoen. | Kjøper | Senest kl. 11.00 ved Overtakelse |

1. Pliktene til Oppgjørsansvarlig ved Overtakelse

Straks vilkårene i Oppgjørsavtalen punkt 3 er oppfylt eller frafalt, skal Oppgjørsansvarlig:

* + - * 1. utlevere det originale andelsbeviset og den originale aksjeeierboken (jf. Oppgjørs­avtalen punkt 3.2 og 3.3) til Kjøper,
        2. utbetale avtalt honorar og utlegg til Oppgjørsansvarlig,
        3. innfri Lånene med de beløp som fremgår av Restgjeldsoppgavene, og
        4. utbetale det som gjenstår av Estimert Kjøpesum inklusive opptjente renter på Oppgjørs­kontoen til Selgers konto med nr. [•].

1. Overføring av disposisjonsrett til konti mv.

Forutsatt at Kjøper har oppfylt sin plikt etter punkt 3.4, skal Selger ved Overtakelse levere til Kjøper en bekreftelse som viser at de personer som hadde fullmakt til å disponere over Selskapenes bankkonti før Overtakelse, ikke lenger har fullmakt til å disponere over disse kontiene.

1. Delvis oppgjør der Selger har forsømt sine plikter [Om ønskelig kan Dette punktet strykes]

Hvis i) det foreligger en pengeheftelse over Andelene, Aksjene, Eiendommen eller øvrige av Selskapenes eiendeler som ifølge denne Oppgjørsavtalen skal slettes, og som ikke omfattes av Restgjeldsoppgavene, ii) Estimert Kjøpesum med god margin gir betryggende sikkerhet for full innfrielse av forpliktelsen sikret ved heftelsen og iii) alle de øvrige betingelsene i punkt 4 i Avtalen og punkt 2 og 3 i Oppgjørsavtalen er oppfylt eller frafalt ved Overtakelse, skal Oppgjørsansvarlig foreta handlingene i punkt 4 i Oppgjørsavtalen, men holde tilbake et beløp på Oppgjørskontoen som med god margin gir betryggende sikkerhet for full innfrielse av forpliktelsen sikret ved heftelsen. Det overskytende beløp på Oppgjørskontoen skal straks utbetales til Selgers konto. Det beløp som holdes tilbake (inklusive rentene på Oppgjørs­kontoen), skal utbetales når heftelsen er slettet eller en bank skriftlig har bekreftet at heftel­sen vil slettes.

For det tilfelle at i) betingelsene i punkt 4 i Avtalen er oppfylt eller frafalt, ii) Estimert Kjøpe­sum er disponibelt på Oppgjørskontoen og iii) Kjøper har oppfylt alle sine andre plikter etter Oppgjørsavtalen, men iv) ett eller flere av de øvrige vilkårene i Oppgjørsavtalen punkt 2 og 3 ikke er oppfylt eller frafalt ved Overtakelse, har Kjøper rett, men ikke plikt til skriftlig å kreve at Overtakelse likevel gjennomføres. I et slikt tilfelle skal Oppgjørsansvarlig:

* + - * 1. i den utstrekning det er mulig, straks foreta handlingene i Oppgjørsavtalen punkt 4(i) til (iii),
        2. holde tilbake på Oppgjørskontoen det beløp som ellers ville blitt utbetalt etter Oppgjørs­avtalen punkt 4(iv),
        3. straks vilkårene i Oppgjørsavtalen punkt 2 og 3 er oppfylt eller frafalt,

om Lånene ikke allerede er innfridd, innfri Lånene med de beløp som fremgår av en ny restgjeldsoppgave som er innhentet av Oppgjørsansvarlig eller Selger,

utbetale det som gjenstår av Estimert Kjøpesum inklusive opptjente renter på Oppgjørskontoen til Selgers konto.

1. Oppgjøret gjennomføres ikke som avtalt

Hvis ett eller flere av vilkårene i Oppgjørsavtalen punkt 2 eller 3 ikke er oppfylt eller frafalt ved Overtakelse, skal oppgjøret, bortsett fra i de tilfeller som er omtalt i punkt 6, likevel gjennomføres hvis og når samtlige vilkår er oppfylt eller frafalt innen 30 dager etter i) Over­takelse eller ii) utsatt Overtakelse iht. skriftlig endringsavtale mellom partene. Hvis ett eller flere av vilkårene fremdeles ikke er oppfylt eller frafalt innen utløpet av den nevnte fristen på 30 dager, skal Oppgjørsansvarlig levere den originale fullmakten nevnt i punkt 2.3 til Selger og tilbakebetale eventuelt mottatt lånebeløp til Långiveren inklusive opptjente renter på Oppgjørskontoen så fremt Långiveren bekrefter at pantedokumentene tinglyst til fordel for Långiveren vil slettes. Det overskytende beløp på Oppgjørskontoen som ikke skal over­føres til Långiveren, skal samtidig tilbakebetales til Kjøper. Dessuten skal Oppgjørs­ansvarlig av eget tiltak levere aksjeeierboken tilbake til Komplementaren og andelsbeviset tilbake til Selger, samt sørge for sletting av sikringsdokumentet og urådighetserklæringen i aksjeeier­boken til Komplementaren.[[59]](#footnote-59)

1. Endring av styret mv. etter overtakelse

Kjøper skal umiddelbart etter Overtakelse avholde ekstraordinær generalforsamling i Komplementar­en hvor Kjøper vedtar ansvarsfrihet for styret og velger nytt styre, og melde styre­endringen til Foretaksregisteret.[[60]](#footnote-60) Utkast til protokoll for endring av styret og annet er inntatt i Bilag 7.

1. Sletting av sikringsdokument og urådighetserklæring

Straks oppgjøret er gjennomført og nytt styre i Komplementaren[[61]](#footnote-61) er registrert i Foretaks­registeret, skal Oppgjørsansvarlig sende sikringsdokumentet til sletting og be Komplementaren slette urådighetserklæringen i aksjeeierboken,[[62]](#footnote-62) med mindre Kjøper gir instruks om noe annet.

\*\*\*

[sted], [signeringsdato]

|  |  |  |
| --- | --- | --- |
| for [Selger] |  | for [Kjøper] |
| [Selgers repr.] |  | [Kjøpers repr.] |

|  |  |  |
| --- | --- | --- |
| for [Komplementaren] |  | for [Selskapet] |
| [Kompl. repr.] |  | [Selskapets repr.] |

For [Megler]

\_\_\_\_\_\_\_\_\_\_\_\_\_\_\_\_\_\_\_\_\_\_

Bilag:

1. Aksjeeierbok for Komplementaren ved signering av Avtalen
2. Fullmakt til å pantsette Eiendommen fra Komplementaren til Kjøper
3. Styreprotokoll for Komplementaren
4. Melding om erverv av andeler og aksjer
5. Andelsbevis
6. Aksjeeierbok for Komplementaren ved Overtakelse
7. Generalforsamlingsprotokoll for endring av styret mv.
8. Oppgjørsavtale uten oppgjørsansvarlig [dette vedlegget strykes hvis oppgjøret skal gjennomføres med en oppgjørsansvarlig]
9. Handlinger før overtakelse

Før Overtakelse skal partene oppfylle forpliktelsene i dette punkt 1:

|  | **Handling** | **Ansvarlig** | **Frist** |
| --- | --- | --- | --- |
|  | Levere til Kjøper kopi av aksjeeierboken som angitt i Bilag 1. | Selger/ Komple-mentaren | Straks etter signering av avtalen |
|  | Levere til Selger pantedokumenter over Eiendommen utstedt til Kjøpers långiver, [Kjøpers bank], org.nr. [org.nr. Kjøpers bank], (**Långiveren**) og en erklæring der Långiveren påtar seg å avlyse pantedokumentene hvis Overtakelse, uavhengig av årsak, ikke finner sted.[[63]](#footnote-63) Kjøper skal sørge for at pantedokumentet bare kan gjøres gjeldende så langt gjeldende rett tillater det. | Kjøper | Senest 10[[64]](#footnote-64) virkedager Avtalt Overtakelse |
|  | Forutsatt at punkt 2.4 er oppfylt, innhente eventuelle sam­tykker som er nødvendige for å tinglyse pante­dokument­ene til Långiveren, og sende disse til tinglysing. | Selger/ Komple-mentaren | Senest 8 virkedager før Avtalt Overtakelse |
|  | Levere til Kjøper bekreftelser (**Restgjeldsoppgavene**) fra kreditor­ene under Lånene som angir eksakt størrelse på Lånene per Avtalt Overtakelse, og hvor kreditorene bekrefter at alle deres panteretter over Eiendommen, *[Andelene, Aksjene]* og øvrige eiendeler som tilhører Komplementaren,[[65]](#footnote-65) vil slettes ved mottak av de beløp som fremgår av Restgjeldsoppgavene. | Selger | 5 dager før Avtalt Overtakelse[[66]](#footnote-66) |
|  | Levere til Kjøper en oppdatert estimert kjøpesums­beregning som angitt i punkt 2.2 i avtalen, der Lånene og Estimert Kjøpesum er justert for beløpene i Restgjelds­oppgavene.[[67]](#footnote-67) | Selger | 5 dager før Avtalt Overtakelse |
|  | Levere til Kjøper kopi av styreprotokoll som angitt i Bilag 2.[[68]](#footnote-68) [[69]](#footnote-69) | Selger/ Komple-mentaren | Innen Avtalt Overtakelse |

1. Handlinger ved Overtakelse

Forutsatt at betingelsene i punkt 4 i avtalen er oppfylt eller frafalt, partene har oppfylt sine forpliktelser etter punkt 1 i dette vedlegget og pantedokumentene til Långiveren er tinglyst, jf. punkt 2.4, skal partene gjennomføre oppgjøret i samsvar med bestem­melsene nedenfor ved Overtakelse:

|  | **Handling** | **Ansvarlig** | **Frist** |
| --- | --- | --- | --- |
|  | Levere til Komplementaren en melding som angitt i Bilag 4 om at Andelene og Aksjene er overtatt av Kjøper *[, og at Aksjene er pantsatt på første prioritet til Långiveren].* | Selger og Kjøper | Senest kl. 1100 på dagen for Overtakelse |
|  | Levere til Kjøper et originalt andelsbevis for Andelene som angitt i Bilag 5 med en signert erklæring fra Selger om at Andelene er overdratt til Kjøper.[[70]](#footnote-70) [[71]](#footnote-71) | Selger/­Komple­mentaren | Senest kl. 1100 på dagen for Overtakelse |
|  | Levere til Kjøper Komplementarens originale aksjeeierbok som angitt i Bilag 6, der Kjøper er innført som eier av Aksjene. | Selger/ Komple­mentaren | Senest kl. 11.00 på dagen for Overtakelse |
|  | Levere til Långiveren en betalingsinstruks, som angitt i Bilag 8 om innfrielse av Lånene og eventuelt Selgerlån samt betaling av Estimert Kjøpesum. Kjøper er ansvarlig for at disse betalingene blir valutert og disponibel på mottaker­kontoen samme dag. | Selger og Kjøper | Senest kl. 11.00 på dagen for Overtakelse |
|  | Levere til Selger kopi av en generalforsamlingsprotokoll som angitt i Bilag 7 for endring av og ansvarsfrihet for styret. | Kjøper | Straks etter Overtakelse |
|  | *Levere til Kjøper en bekreftelse som viser at de personer som hadde fullmakt til å disponere over Selskapenes bank­konti før Overtakelse, ikke lenger har fullmakt til å disponere over disse kontiene.[[72]](#footnote-72)* | Selger/ Komple-mentaren | Straks etter Overtakelse |

1. Tidspunkt for kjøpers overtakelse av andelene og aksjene

Andelene og Aksjene er overtatt av Kjøper idet Estimert Kjøpesum og eventuelt beløp tilsvarende Selgerlånet er disponibel på Selgers konto, jf. punkt 3.2 i avtalen. Hvis Estimert Kjøpesum eller eventuelt Selgerlån av en eller annen grunn ikke blir disponibel på Selgers konto, skal andelsbeviset leveres tilbake til Selger og eventuell aksjeeierbok og melding om erverv som bekrefter at Kjøper har blitt eier av Andelene og Aksjene, ikke anses utstedt.

1. Melding om Endring av styret mv. etter overtakelse

Kjøper skal så snart som mulig etter Overtakelse melde styreendringen i Komplementaren til Foretaksregisteret.[[73]](#footnote-73)

\*\*\*

Bilag:

1. Aksjeeierbok for Komplementaren ved signering av Avtalen
2. Styreprotokoll for Komplementaren
3. Melding om erverv av andeler og aksjer
4. Andelsbevis
5. Aksjeeierbok for Komplementaren ved Overtakelse
6. Generalforsamlingsprotokoll for endring av styret mv.
7. Ugjenkallelig betalingsinstruks

**aksjeeierbok**

**for**

**[komplementaren]**

**Org.nr.** **[org.nr. Komplementar]**

| Aksjeeiere i alfabetisk rekkefølge.  Foretaksnavn og adresse | Org.nr. | Aksjenr. | Antall aksjer | Heftelser/merknader | Innført dato |
| --- | --- | --- | --- | --- | --- |
| [Selger]  [Forretnings- og postadresse]  [Epost] | [org.nr. Selger] | 1-[•]1) | [•] | 1) Aksjene er solgt til [Kjøper], org.nr. [org.nr. Kjøper], iht. aksjekjøpsavtale datert [signeringsdato]. Avtalt overtakelse er [overtakelsesdato].[[74]](#footnote-74) [[75]](#footnote-75) Eieren av aksjene kan ikke avhende eller pantsette aksjene eller rettigheter til aksjene uten samtykke fra [Megler], org.nr. [org.nr. megler]. Denne heftelsen er ikke til hinder for at aksjene pantsettes på første prioritet til [Kjøpers bank].[[76]](#footnote-76) | 1) [signeringsdato] |

[Sted], [signeringsdato]

|  |
| --- |
| for [Komplementaren] |
| [Kompl. repr.] |



**Fullmakt til pantsettelse [dette vedlegget strykes hvis oppgjøret skal gjennomføres uten oppgjørsansvarlig]**

På vegne av [Selskapet], org.nr. [org.nr. måls.], gir [Komplementaren], org.nr. [org.nr. Komplementar], herved [Kjøper], org.nr. [org.nr. Kjøper], representert ved [navngitt representant for Kjøper], personnummer [•], fullmakt til alene å pantsette og utstede en urådighetserklæring over eien­dom­men med gnr. [•], bnr. [•], fnr. [•], snr. [•] i [•] kommune til fordel for [Kjøpers bank], org.nr. [org.nr. Kjøpers bank].

Denne fullmakten kan bare benyttes i original og gjelder ikke etter [angi romslig frist].

[Sted], [dato]

|  |
| --- |
| for [Selskapet]  for [Komplementaren] |
| [NB! Bare signaturberettigede hos hjemmelshaver kan signere.] |

Jeg/vi bekrefter at [angi navn på signaturberettigede i Komplementaren] er over 18 år og har underskrevet eller vedkjent seg sin(e) underskrifter(er) i mitt/vårt nærvær. Jeg/vi er myndig(e) og bosatt i Norge.[[77]](#footnote-77) [[78]](#footnote-78)

[Sted], [dato]

|  |  |  |
| --- | --- | --- |
|  |  |  |
| Vitnes underskrift | Vitnes underskrift |
|  |
| Vitnes navn i blokkbokstaver | Vitnes navn i blokkbokstaver |
| Adresse | Adresse |



**Protokoll**

**fra**

**styremøte**

**i**

**[komplementaren]**

**(Komplementaren)**

Den [•] ble det avholdt styremøte i Komplementarens lokaler. [*Alternativt: Styrelederen fant det betryggende å avholde telefonstyremøte den [•]*.]

Følgende personer deltok: [Styremedlemmene]. Styret var dermed fulltallig og beslutningsdyktig. Det fremkom ingen innsigelser mot behandlingsmåten, innkallingen eller dagsordenen.

Styret behandlet spørsmålet om Komplementaren skulle samtykke til at [Kjøper], org.nr. [org.nr. Kjøper], (**Kjøper**) erverver 90 % av andelene i [Selskapet] og alle aksjene i Komplementaren.

Styret ga sitt samtykke til dette ervervet. Dessuten besluttet styret å utstede et andelsbevis til [Kjøper] i medhold av selskapsavtalen punkt [•] og godkjente at Kjøper innføres i Komplementarens aksjeeierbok som eier av samtlige aksjer i Komplementaren hvis og når Kjøper har overtatt aksjene iht. kjøpekontrakten med selger hvor også Komplementaren er part. Styret godkjente på vegne av Komplementaren og [Selskapet] inngåelsen av denne kjøpekontrakt og tilhørende oppgjørsavtale og bekreftet at [Kompl. repr.] har fullmakt til å inngå og signere disse avtalene samt oppdatere og signere aksjeeierboken for Komplementaren.

[Videre godkjente styret at eiendommen til [Selskapet] blir pantsatt, med urådighet, til fordel for Kjøpers långiver på de vilkår som følger av oppgjørsavtalen. Styret noterte at denne panteretten er tom frem til Kjøpers lån blir utbetalt ved Kjøpers overtakelse av andelene og aksjene, og at Kjøper i oppgjørsavtalen har påtatt seg å sørge for at denne panteretten bare kan gjøres gjeldende så langt gjeldende rett tillater det.]

Styrets medlemmer påtok seg å stille sine styreverv til disposisjon og fratre fra det tidspunkt general­forsamlingen i Komplementaren måtte beslutte det.

Styrets medlemmer erklærte at de har ingen utestående krav mot Komplementaren eller [Selskapet] utover det som fremgår av estimert balanse, som er laget iht. kjøpekontrakten med Kjøper.

Alle vedtak var enstemmige. Andre saker forelå ikke til behandling.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_  
[Styremedlemmene]

\_\_\_\_\_\_\_\_\_\_\_\_\_\_\_\_\_\_\_\_\_\_



Til styret i [Komplementaren], org.nr. [org.nr. Komplementar]

**Melding om erverv av andeler og aksjer [og pantsettelse]**

Vi gir herved melding om at [Kjøper], org.nr. [org.nr. Kjøper], iht. kjøpekontrakt datert [signerings­dato] har ervervet 90 % av andelene i [Selskapet], org.nr. [org.nr. måls.], og alle aksjene i [Komplementaren], org.nr. [org.nr. Komplementar],

*[Det gis samtidig melding om at disse andelene og aksjene er pantsatt på første prioritet til* *[Kjøpers bank], org.nr.* *[org.nr. Kjøpers bank].*]

Vi krever at [Kjøper] straks innføres i aksjeeierboken til [Komplementaren] som eier av alle aksjene [, *og at* *[Kjøpers bank] innføres som panthaver*].

[Sted], [overtakelsesdato]

|  |
| --- |
| for [Kjøper] |
| [Kjøpers repr.] |

\*\*\*

Vi bekrefter herved at [Kjøper] har ervervet 90 % av andelene i [Selskapet] og alle aksjene i [Komplementaren] iht. kjøpekontrakt datert [signeringsdato].[[79]](#footnote-79)

[Sted], [overtakelsesdato]

|  |
| --- |
| for [Selger] |
| [Selgers repr.] |



|  |  |  |  |
| --- | --- | --- | --- |
| ANDELSBEVIS | | | |
| For andeler i: |  | | |
| **[Selskapet],**  org.nr. [org.nr. måls.] |  | | |
| Andelshavere: | Andeler: | Innbetalt kapital: | Uinnkalt kapital: |
| [Kjøper],  org.nr. [org.nr. Kjøper] | 90 % | NOK [•] | NOK [•] |
|  | | | |
| Dette andelsbeviset er utstedt iht. selskapsavtalen [•] og representerer samtlige kommandittandeler i selskapet. Bare den som har andelsbeviset i hende, og som ifølge andelsbeviset eller en påtegning av komplementaren på andelsbeviset er andelseier, er legitimert til å råde over det og dermed kommandittandelene. Blir andelsbeviset overdratt eller pantsatt, gjelder bestemmelsene i lov av 17. februar 1939 nr. 1 om gjeldsbrev §§ 14 og 15, jf. § 13, tilsvarende. Tilbakebetaling av innskudd eller selskapskapital, helt eller delvis, kan bare kreves mot innlevering av andelsbeviset eller påtegning på dette.[[80]](#footnote-80) | | | |

Styret i [Komplementaren] bekrefter herved at dette andelsbeviset er utstedt av [Komplementaren] i samsvar med selskapsavtalen punkt [•], at det ikke tidligere er utstedt andelsbevis for andelene i [Selskapet], og at styret har godkjent overdragelsen av samtlige kommandittandeler til [Kjøper] *og pantsettelsen av disse andelene til [Kjøpers bank], org.nr. [org.nr. Kjøpers bank].*

[Sted], [overtakelsesdato]

Styret i [Komplementaren]

|  |  |  |
| --- | --- | --- |
|  |  |  |
|  |  |  |

\*\*\*

[Selger], org.nr. [org. nr. Selger], bekrefter herved at samtlige kommandittandeler er transportert til [Kjøper], org. nr. [org.nr. Kjøper].

[Sted], [overtakelsesdato]

|  |
| --- |
| for [Selger] |
| Navn: |



**Aksjeeierbok**

**for**

**[komplementaren]**

**Org.nr.** **[org.nr. Komplementar]**

| Aksjeeiere i alfabetisk rekkefølge.  Foretaksnavn og adresse | Org.nr. | Aksjenr. | Antall aksjer | Heftelser/merknader | Innført dato |
| --- | --- | --- | --- | --- | --- |
| [Kjøper]  [Forretnings- og postadresse]  [Epost] | [org.nr. Kjøper] | 1-[•]1) | [•] | 1) Aksjene er pantsatt på første prioritet til [Kjøpers bank], org.nr. [org.nr. Kjøpers bank], med adresse [•].[[81]](#footnote-81)  2) Eieren av aksjene kan ikke avhende eller pantsette aksjene eller rettig­heter til aksjene uten samtykke fra [Megler], org.nr. [org.nr. megler].[[82]](#footnote-82) | 1) [overtakelsesdato]  2) [signeringsdato] |

[Sted], [overtakelsesdato]

|  |
| --- |
| for [Selskapet] |
| [Kompl. repr.] |



**Protokoll**

**for**

**ekstraordinær generalforsamling**

**i**

**[komplementaren]**

Den [overtakelsesdato] ble det avholdt ekstraordinær generalforsamling i [Komplementaren], org.nr. [org.nr. Komplementar], i selskapets lokaler.

Selskapets aksjeeier, [Kjøper], org.nr. [org.nr. Kjøper] [, som tidligere samme dag hadde ervervet samtlige aksjer i selskapet,] var representert ved [Kjøpers repr.] [som fremviste skriftlig og datert fullmakt].[[83]](#footnote-83)

Til behandling forelå følgende:

* 1. **Valg av møteleder og person til å undertegne protokollen sammen med møtelederen**

[Kjøpers repr.] ble valgt til møteleder. [medundertegner] ble valgt til å undertegne protokollen sammen med møtelederen.

* 1. **Godkjennelse av innkallingen og dagsordenen**

Innkallingen og dagsordenen ble godkjent. Selskapets aksjeeier samtykket i at generalforsamlingen ble holdt uten vedtak fra styret, jf. aksjeloven § 5-6 (3), og at verken styrets leder, daglig leder eller en stedfortreder for dem var til stede, jf. aksjeloven § 5-4 (1) tredje setning.[[84]](#footnote-84)

* 1. **Beslutning om ansvarsfrihet**

Generalforsamlingen vedtok å frita alle nåværende og tidligere styremedlemmer for ethvert ansvar i tilknytning til deres verv som styremedlemmer i selskapet. Ansvarsfriheten gjelder i så vid utstrekning som gjeldende rett tillater det.

* 1. **Endring av styret**

Generalforsamlingen traff følgende vedtak:

*”[Styremedlemmene] skal fratre som styremedlemmer i selskapet med umiddelbar virkning. [●] (styreleder), [●] og [●] skal heretter utgjøre selskapets styre.”*

* 1. **Endring av revisor**

Generalforsamlingen traff følgende vedtak:

*”[●] skal fratre som revisor med umiddelbar virkning. [●], org.nr. [●], er heretter selskapets revisor.”*

* 1. **Endring av vedtektene**

Generalforsamlingen vedtok at selskapets vedtekter heretter skal lyde:

*§ 1*

*Foretaksnavn*

Selskapets foretaksnavn er [selskapet].

*§ 2*

*Selskapets virksomhet*

Selskapets virksomhet er å være komplementar i [Selskapet] som [investerer i fast eiendom eller selskaper som eier fast eiendom, og alt som dermed står i forbindelse.]

*§ 3*

*Aksjekapitalen*

Aksjekapitalen er NOK [●] fordelt på [●] aksjer hver pålydende NOK [●].

*§ 4*

*Samtykke til aksjeerverv. Forkjøpsrett*

Erverv av aksjer er ikke betinget av samtykke fra selskapet. Aksjeeierne har ikke forkjøpsrett iht. aksjeloven.[[85]](#footnote-85)

*§ 5*

*Signatur[[86]](#footnote-86)*

Selskapets foretaksnavn tegnes av styreleder alene eller to styremedlemmer i fellesskap.

\* \* \*

Flere saker forelå ikke til behandling, og generalforsamlingen ble hevet.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

[Kjøpers repr.][[87]](#footnote-87) [medundertegner]

**Fullmakt og samtykke**

[Kjøper], org.nr. [org.nr. Kjøper], gir herved [Kjøpers repr.] fullmakt til på våre vegne å møte og stemme for våre aksjer i [Komplementaren] ved den neste ekstraordinære generalforsamlingen i selskapet som skal behandle endring av styret, revisor og vedtekter.

Undertegnede samtykker herved til:

* + - 1. at generalforsamlingen blir avholdt uten forutgående styrebeslutning om innkalling, jf. aksjeloven § 5-6 (3);
      2. at verken styrets leder, daglig leder eller en stedfortreder for dem er til stede på generalforsamlingen, jf. aksjeloven § 5-4 (1) tredje setning; og
      3. at sakene på generalforsamlingen blir behandlet etter aksjeloven § 5-7 uten å følge kravene i aksjeloven § 5-8 til § 5-16.

[sted], \_\_\_\_\_\_\_\_

For [Kjøper]

\_\_\_\_\_\_\_\_\_\_\_\_\_\_\_\_\_\_



Ugjenkallelig betalingsinstruks i forbindelse med kjøp av [selskapet] [Dette vedlegget benyttes ikke hvis oppgjøret gjennomføres med en oppgjørsansvarlig.]

[Kjøper], org.nr. [org.nr. Kjøper], gir herved [Kjøpers bank], org.nr. [org.nr. Kjøpers bank], ugjenkallelig instruks om straks å foreta følgende utbetalinger:

|  | **Mottaker:** | **Kontonummer:** | **Melding til mottaker:** | **Beløp i NOK:** |
| --- | --- | --- | --- | --- |
|  | [•] | [•] | Innfrielse av lån nr. [•] og [opp­tjente renter, samt overkurs] | [•] |
|  | [Megler],  org.nr. [org.nr. Megler] | [•] | Honorar | [•] |
|  | [Selger],  org.nr. [org.nr. Selger] | [•] | Vederlag for salg av andeler og aksjer | [•] |
|  | Totalt: |  |  | [•] |

Vennligst bekreft så fort som mulig per epost til:

[•]

v/[•]

Epost: [•]

at betalingene i pkt. 1-[•] ovenfor er ugjenkallelig iverksatt.

Med vennlig hilsen

|  |
| --- |
| for [Kjøper] |
| [Kjøpers repr.] |

Vi bekrefter herved at betalingsinstruksen så vidt vi kjenner til, er korrekt.

Med vennlig hilsen

|  |
| --- |
| for [Selger] |
| [Selgers repr.] |

1. **Viktig informasjon om kryssreferanser**

   Dersom nye avsnitt skal tilføyes, skal dette alltid gjøres ved å plassere markøren på slutten av foregående avsnitt før «Enter» trykkes. Punktet det ev. er satt referanse til, vil da forskyves. Ved kryssreferanser er det alltid satt referanse til punktet, ikke teksten.

   Dersom et punkt det er satt kryssreferanse til, slettes, vises meldingen

   Feil! Fant ikke referansekilden. Dersom eksisterende tekst i et punkt skal erstattes med ny tekst, må ny tekst tilføyes (i samme punkt) før aktuell tekst slettes. Hvis ikke vil referansen bli fjernet.

   Ved bruk av «Spor endringer» vil all form for nummerering (i avsnitt og fotnoter) kunne vises uriktig inntil «alle endringer er godtatt».

   Merk at «søk og erstatt»-funksjonen kan benyttes til å erstatte [Selger], [org.nr. Selger], [Selskapet], [org.nr. måls.], [Kjøper], [org.nr. Kjøper], [Komplementaren], [org.nr. Komplementar], [signeringsdato], [Megler], [org.nr. megler], [Kjøpers bank], [org.nr. Kjøpers bank], [overtakelsesdato], [Selgers repr.], [Kjøpers repr.], [Kompl. repr.] og [medundertegner] med korrekt betegnelse gjennom hele dokumentet.

   Alle kryssreferanser bør oppdateres etter «alle endringer er godtatt». Dette gjøres på følgende måte:

   1. Markør plassert i teksten

   a) Trykk Ctrl + A (all tekst merkes)

   b) Trykk F9 (alle kryssreferanser oppdateres)

   2. Markør plassert i feltet med fotnoter

   a) Utfør punktene a) og b) ovenfor [↑](#footnote-ref-1)
2. Hvis komplementaren har datterselskaper, bør man tilføye følgende avsnitt: *«Komplementaren eier samtlige aksjer i [●], org.nr. [●], og [●], org.nr. [●], som i fellesskap med Komplementaren omtales som* ***Konsernet****.*» Dernest bør *Selskapet* erstattes med *Konsernet* der det er nødvendig eller hensiktsmessig i avtalen. [↑](#footnote-ref-2)
3. Har et hjemmelsselskap grunnbokshjemmelen til Eiendommen, og dette er eid av Selskapet, kan man skrive: «*Selskapet eier også samtlige aksjer i [●] AS, org.nr. [●], (****Hjemmelsselskapet****), som er registrert i grunnboken som hjemmelshaver til Eiendommen*.» [↑](#footnote-ref-3)
4. Hvis det er inngått avtale om leiefritak eller rabattert husleie i en periode, skal inntekten ifølge NRS(V) Inntektsføring punkt 7.4 «*fordeles over hele leieperioden slik at det også resultatføres inntekter i den periode det etter avtalen ikke er belastet leie.*» Har Selskapet inngått leieavtaler med leiefritak, kan man her tilføye følgende setning for å unngå at Kjøper må betale for fordringer på leie som ikke vil bli betalt til Selskapet: «*, unntatt fordringer som er resultatført leieinntekt for en periode det etter en leieavtale ikke skal betales leie eller skal betales redusert leie*», [↑](#footnote-ref-4)
5. Andre eiendeler som det skal betales for, herunder eventuelle utløste justeringsrettigheter for mva., må angis her. I praksis gjøres det ikke tillegg eller fradrag i kjøpesummen for midlertidige forskjeller i balansen. Hvis Selskapene har tap på G/T-konto, kan man innta en ny bokstav d) som lyder*: «NOK [●] som utgjør et omforent, fast vederlag for Kjøpers og Komplementarens andel av utsatt skattefordel som består av tap på G/T-konto.».* Hvis Selger skal ha betalt for retten til å fremføre rentekostnader som har blitt avskåret i henhold til rentebegrensningsreglene, må det særskilt avtales her. [↑](#footnote-ref-5)
6. Ved signering overtar Kjøper risikoen for skjulte mangler ved eiendommen (se punkt 6.4), etterfølgende «brudd» av garantier som bare gis per signering (f.eks. punkt 7.1(n) og (o)), garantibrudd som Kjøper er kjent med (se punkt 8.2), og skader som inntrer etter Avtalt Overtakelse der forsinkelsen skyldes forhold på Kjøpers side, jf. punkt 9.1(a)(ii). Bestem­melsen her klargjør at slike forhold som Kjøper overtar risikoen for ved signering, ikke skal redusere kjøpesummen. [↑](#footnote-ref-6)
7. Hvis Selskapene har gevinst på G/T-konto, kan man innta en ny bokstav (e) som lyder: «*[●] % av gevinst på G/T-konto.*». Alternativt: «*NOK [●], som utgjør et omforent, fast fradrag for Kjøpers og Komplementarens andel av utsatt skatt som består av gevinst på G/T-konto.*» [↑](#footnote-ref-7)
8. Om man er enige om beløpet, kan man skrive: «*NOK [●], som utgjør et omforent, fast vederlag som kompensasjon for differansen mellom Eiendomsverdien (fratrukket omforent tomteverdi) og Eiendommens skattemessige avskrivnings­grunn­lag.»* [↑](#footnote-ref-8)
9. Dette punktet strykes eller endres hvis Selskapene ikke har lån som skal innfris. Hvis Selskapenes eneste lån som skal innfris, er gitt fra Selger og Selger kan fiksere dette lånet per Avtalt Overtakelse, kan man erstatte punkt 2.2.3 og 2.2.4 med følgende tekst: «*Ved Overtakelse skal Kjøper betale Estimert Kjøpesum. Dessuten skal Kjøper på vegne av Selskapnet samtidig innfri Selskapenes gjeld til Selger (****Selgerlånet****) som utgjør NOK [●] inklusive opptjente renter per Avtalt Overtakelse. Hvis Overtakelse av en eller annen grunn gjennomføres på et annet tidspunkt enn Avtalt Overtakelse, skal Selger uten ugrunnet opphold sende til Kjøper en ny restgjeldsoppgave for Selgerlånet per dagen for Overtakelse.* *Samtidig skal Selger frem­legge en oppdatert beregning av Estimert Kjøpesum der Selgerlånet er innført med riktig beløp, men der det ikke er gjort endringer i de øvrige postene, herunder betalbar skatt og utsatt skattefordel.*» Dessuten bør «*Lånene*» erstattes med «*Selgerlånet*» der det passer i Oppgjørsavtalen. [↑](#footnote-ref-9)
10. Har Selger inngått swapavtaler i tilknytning til Lånene, bør Selger undersøke om det er praktisk mulig å innhente restgjeldsoppgaver fem dager før Overtakelse. [↑](#footnote-ref-10)
11. Hvis Selskapene ikke har revisor eller det av andre grunner ikke er ønskelig at en revisor gjennomfører kontrollen, kan man stryke punktet eller skrive: «*En bekreftelse fra [navn på Selskapenes regnskapsfører] om at han har foretatt en forenklet kontroll av Revidert Balanse, og*». [↑](#footnote-ref-11)
12. Hvis det er ønskelig at revisor gjør en grundigere kontroll av Revidert Balanse, kan man skrive: «*En bekreftelse fra revisor om at Revidert Balanse er utarbeidet og revidert etter reglene for årsregnskap,*» [↑](#footnote-ref-12)
13. En fordel med denne reguleringen er at alle tvister mellom partene vil behandles av samme domstol. En alternativ og mer utførlig regulering om voldgiftsbehandling av tvister om kjøpesumsberegningen er som følger:

    «*Hvis Kjøper fremmer innsigelse mot Kjøpesumsberegningen innen fristen og partene ikke innen ytterligere 14 dager blir enige, kan hver av partene kreve at én voldgiftsdommer avgjør hvorvidt innsigelsen skal tas til følge. Gjelder tvisten et beløp som overstiger NOK 5 millioner, kan hver av partene kreve at tre voldgiftsdommere avgjør hvorvidt innsigelsen skal tas til følge.*

    *Hvis partene ikke kommer til enighet om oppnevning av voldgiftsdommer(e), kan hver av partene kreve at sorenskriveren i Oslo tingrett foretar oppnevningen. I den grad dommeren eller dommerne i sin avgjørelse av om innsigelsen skal tas til følge, må ta standpunkt til rettslige spørsmål, skal avgjørelsen anses som en voldgiftsavgjørelse som voldgiftslovens regler vil gjelde for. Dommeren eller dommerne skal gjøres oppmerksom på dette og den endelige og bindende virkning avgjør­elsen vil få for partene*.» [↑](#footnote-ref-13)
14. I punkt 2.1(d) og 2.1(g) gis Selger et tillegg eller fradrag i kjøpesummen som svarer til Kjøpers andel av skattemessige fradrag eller skatt på inntekt som oppstår ved innfrielse av Lånene. Den samlede effekt av punkt 2.1 og 2.4 er således at Selger økonomisk stilles som om Selger etter skattereglene hadde blitt tilordnet hele fradraget eller hele skatten som følge av over-/underkurs og andre omkostninger ved innfrielse av Lånene. [↑](#footnote-ref-14)
15. For å unngå små etteroppgjør kan følgende regulering inntas: *«Det skal likevel ikke foretas et etteroppgjør hvis differansen ovenfor er mindre enn NOK [●]».* [↑](#footnote-ref-15)
16. Hvis Selger er privatpersoner, kan det avtales at Kjøper i tillegg til [22] % skal betale et nettobeløp til dekning av Selgers skatt på tilleggsvederlaget og Kjøpers dekning av skatten. [↑](#footnote-ref-16)
17. NB: Hvis gjennomføringen av salget er betinget av forhold utenfor partenes kontroll og det er usikkert når betingelsene vil oppfylles, bør man heller skrive at: «*Overtakelse skal skje [●] bankdager etter at alle betingelsene i punkt 4.1 og 4.2 er op­p­fylt eller frafalt*». Dessuten bør man tilføye et nytt punkt 4.4 med overskrift «*Frist for gjennomføring av avtalen»: Hvis betingelsene for gjennomføring av denne avtalen ikke er oppfylt eller frafalt innen [●], kan både Selger og Kjøper ved skriftlig melding til den annen part si opp denne avtalen. Hvis en betingelse ikke er oppfylt som følge av en parts brudd på avtalen, kan den misligholdende part ikke si opp avtalen.*» Endelig bør punkt 2.2.3 endres til å lyde: «*Senest én bankdag etter at alle betingelsene for gjennomføring av denne avtalen er oppfylt eller frafalt, skal Selger fremlegge restgjelds­opp­gaver fra Selskapenes långiver(e) som viser den eksakte størrelsen på Selskapenes lån fra andre enn Selger (i sum* ***Lånene****) per Overtakelse. Samtidig skal Selger fremlegge en oppdatert beregning av Estimert Kjøpesum der Lånene og alle de øvrige postene er innført med oppdaterte beløp.*» [↑](#footnote-ref-17)
18. Pass på at Avtalt Overtakelse er en bankdag. Ellers kan det oppstå uklarhet om når rettidig betaling skal skje. [↑](#footnote-ref-18)
19. Hvis Selger ønsker at Selskapene endrer foretaksnavn, f.eks. fordi Selskapenes foretaksnavn inngår i Selgers navn, kan følgende regulering inntas: «*Kjøper skal senest én måned etter Overtakelse endre Selskapenes foretaksnavn til et nytt navn som ikke inneholder navnet «[●]», og som ikke kan forveksles med dette navnet. Verken Kjøper eller Selskapene kan etter Overtakelse benytte benevnelsen «[●]» i markedsføring eller på annen måte.*» [↑](#footnote-ref-19)
20. Dette punktet er inntatt av pedagogiske grunner og for å fordele Selskapenes over- og underskudd ved forsinket over­takelse. Denne fordelingen er i samsvar med det som ellers ville fulgt av bakgrunnsretten. Om punktet strykes, vil det således ikke få betydning for den retten til erstatning og forsinkelsesrente som partene har etter standarden for øvrig sett i sammenheng med bakgrunnsretten. [↑](#footnote-ref-20)
21. Teksten i rødt må strykes hvis Selskapenes lån fra andre enn Selger ikke skal innfris. [↑](#footnote-ref-21)
22. Punkt 4 kan strykes hvis det ikke er avtalt at særskilte betingelser må være oppfylt før avtalen skal gjennomføres. [↑](#footnote-ref-22)
23. Hvis gjennomføring av avtalen er betinget av forhold som Selger eller Kjøper skal bestrebe seg på å bringe i orden, bør man lage et nytt punkt 4.3 med overskrift «*Oppfyllelse av betingelsene*» som lyder: «*Selger og Kjøper skal gjøre det som med rimelighet kan forventes av dem for at betingelsene for gjennomføring av avtalen oppfylles uten ugrunnet opphold [, likevel slik at Kjøper [og Selger] står helt fritt til å gjøre gjeldende forbeholdene i punkt* [her inntas henvisninger til forbehold om styregodkjennelse, tilfredsstillende due diligence og annet som Selger eller Kjøper skal stå fritt til å gjøre gjeldende som grunn til å trekke seg fra avtalen]].» [↑](#footnote-ref-23)
24. At en vesentlig leietaker slås konkurs eller blir insolvent, kan utgjøre en bristende forutsetning for Kjøper og medføre at Kjøpers bank trekker sitt tilsagn om finansieringen av kjøpet. I så fall kan man her vurdere å innta et nytt punkt som lyder: «*En vesentlig leietaker er ikke tatt under konkursbehandling og har ikke begjært oppbud, innledet gjeldsforhandling av noe slag, innstilt sine betalinger eller erkjent å være ute av stand til å dekke sine forpliktelser etter hvert som de forfaller. Med vesentlig leietaker her menes en eller flere leietakere som har inngått avtale(r) om leie av Eiendommen mot en samlet årlig leie som utgjør mer enn [10] % av den samlede avtalte, årlige leien fra Eiendommen.*» [↑](#footnote-ref-24)
25. Følgende punkt kan tilføyes her hvis avtalen inngås med styreforbehold hos Kjøper: «*Kjøpers styre har godkjent at Kjøper erverver Andelene og Aksjene på de vilkår som følger av denne avtalen (herunder Eiendomsverdien). Hvis Kjøper ikke innen [●] kl. 12.00 sender skriftlig melding til Selger om at slik godkjenning ikke er gitt, blir Kjøper bundet av avtalen*.» [↑](#footnote-ref-25)
26. Følgende punkt kan tilføyes her hvis Kjøper skal utføre en due diligence etter signering av avtalen, og gjennomføring av denne avtalen er betinget av at det ikke gjøres negative funn: «*Kjøper har i sin tekniske, finansielle og juridiske due diligence ikke avdekket forhold som han mener avviker fra den informasjon som Selger har gitt om Selskapene eller Eiendommen. Hvis Kjøper avdekker slike forhold og ønsker å trekke seg fra avtalen, må Kjøper sende skriftlig melding om dette til Selger innen [●] kl. 12.00. Kjøper blir ellers bundet av avtalen.*» [↑](#footnote-ref-26)
27. Følgende punkt kan tilføyes her hvis Selskapene har inngått en avtale med en kontrollskiftebestemmelse, og samtykke til videreføring av avtalen på uendrede vilkår skal være en betingelse for gjennomføring av avtalen: «*Kreditor under Lånene [eller angi annen kontraktspart] har bekreftet skriftlig at han ikke vil heve, si opp eller kreve endringer i låneavtale datert [●] [eller avtale datert [●] om [●]] som følge av Kjøpers erverv av Andelene og Aksjene*.» [↑](#footnote-ref-27)
28. Merk at et salg av samtlige aksjer/andeler i et selskap som eier en eiendom som er påheftet en forkjøpsrett eller annen løsnings­rett, vil utløse løsningsretten til eiendommen, med mindre noe annet følger av stiftelsesgrunnlaget for løsningsretten, jf. lov om løysingsrettar 1994/64 § 11 og § 3. Følgende punkt kan tilføyes her hvis salget utløser en løsningsrett: «*[angi kontraktspart] har bekreftet skriftlig at han ikke vil utøve løsningsrett til Eiendommen [eller Andelene eller Aksjene] som følge av Kjøpers erverv av Andelene og Aksjene*.» [↑](#footnote-ref-28)
29. Følgende punkt kan tilføyes her hvis avtalen inngås med styreforbehold hos Selger: «*Selgers styre har godkjent at Kjøper erverver Andelene og Aksjene på de vilkår som følger av denne avtalen (herunder Eiendomsverdien). Hvis Selger ikke innen [●] kl. 12.00 sender skriftlig melding til Kjøper om at slik godkjenning ikke er gitt, blir Selger bundet av avtalen.*» [↑](#footnote-ref-29)
30. Følgende punkt kan tilføyes hvis Selger skal besørge visse arbeider utført før Overtakelse: «*At de arbeidene som er omtalt i vedlegg [●], blir ferdigstilt før Overtakelse for Selskapenes regning på en fagmessig måte og i samsvar med offentligrettslige krav.*» [↑](#footnote-ref-30)
31. Særskilte disposisjoner i Selskapet etter Overtakelse, men i samme inntektsår, kan medføre økt skatt for Selger. Formålet med bestemmelsen er særlig å minimere risikoen for store etteroppgjør, med tilhørende kredittrisiko, mellom Kjøper og Selger etter punkt 2.4. [↑](#footnote-ref-31)
32. Hvis Selger gir Kjøper en selgerkreditt og Selger etter Overtakelse skal kunne heve avtalen om Kjøper misligholder selgerkreditten, kan man tilføye følgende setning her: «*Selger tar forbehold om at Selgers hevingsrett står ved lag i de tilfeller som er regulert i kjøpsloven § 54 (4). Som sikkerhet for Selgers krav mot Kjøper som springer ut av denne avtalen, skal Kjøper ved Overtakelse pantsette Aksjene på første prioritet til fordel for Selger. Denne panteretten skal slettes idet Kjøper har gjort opp Revidert Kjøpesum.*» Videre bør denne pantsettelsen reguleres i oppgjørsavtalen med vedlegg. [↑](#footnote-ref-32)
33. Denne bestemmelsen betyr at Selger må tilbakebetale hele kjøpesummen for Andelene og Aksjene til Kjøper hvis det i reklamasjonsperioden i punkt 8.3 inntrer et brudd på garantiene eller andre forpliktelser som anses som et vesentlig brudd av Selgers forpliktelser etter denne avtalen. Kjøper kan i et slikt tilfelle kreve tilbakebetaling av hele kjøpesummen selv om det er avtalt i punkt 8.4.1(c) at Selgers maksimale ansvar for brudd på de alminnelige garantier er begrenset til X % av Eiendomsverdien. Hvis det er ønskelig at Kjøper skal fratas retten til å heve avtalen også etter Overtakelse, kan man erstatte denne setningen med det følgende: «*Etter Overtakelse kan ingen av partene heve denne avtalen*.» [↑](#footnote-ref-33)
34. Ifølge denne garantien hefter Selger for uriktige opplysninger selv om han verken skjønte eller burde skjønt at opplysningene var uriktige. Skal Selger unngå et slikt strengt, objektivt ansvar for uriktige opplysninger som er gitt av en eller annen person som Selger hefter for, kan garantien her endres til å lyde som følger: «*De opplysninger vedrørende omstendig­heter ved Selskapene og Eiendommen som Kjøper har mottatt fra Selgers side før signering av denne avtalen, er riktige så langt Selger kjenner til.»* Ifølge denne garantien hefter Selger bare for tap som Kjøper lider som følge av uriktige opplysninger fra Selgers side hvis Selger kjenner til at opplysningene var uriktige, eller mangler en rimelig grunn til å være uvitende om det. Skal Kjøper ha rett til erstatning for forhold som Selger har en rimelig unnskyldning for å være uvitende om, må Kjøper be om en særskilt garanti om forholdet. [↑](#footnote-ref-34)
35. Det må kontrolleres om det tidligere er utstedt andelsbevis. [↑](#footnote-ref-35)
36. Hvis Kjøper skal betale for andre eiendeler enn Eiendommen, fremførbart underskudd, fordringer (se reguleringen i punkt 9.1(b)) eller bankinnskudd, bør Kjøper vurdere å kreve en særskilt garanti om Selskapenes rett til slike eiendeler. Det samme gjelder hvis det av andre grunner er viktig for Kjøper at Selskapene eier eller har rett til å bruke slike eiendeler. [↑](#footnote-ref-36)
37. Har Selskapene ikke justerings-/tilbakeføringsforpliktelser eller -rettigheter for merverdiavgift, stryker man denne garantien og skriver: «*Selskapene har ikke justerings-/tilbakeføringsforpliktelser eller -rettigheter for merverdiavgift.*» [↑](#footnote-ref-37)
38. Har et hjemmelsselskap grunnbokshjemmelen, kan man her tilføye et nytt punkt 7.3 som lyder: «*Garantiene i bokstav (a), (b), (c), (d), (e), (g) og (l) gjelder tilsvarende for Hjemmelsselskapet og aksjene i Hjemmelsselskapet. I tillegg opplyses at Hjemmels­selskapets balanse per Overtakelse ikke vil inneholde andre eiendeler eller gjeld enn ca. NOK [●] på Hjemmels­selskapets konto i norsk bank.»* Samtidig stryker man det følgende i bokstav (j): *«og er hjemmelshaver til denne.»* [↑](#footnote-ref-38)
39. Er Selger et selskap, er det bakgrunnsretten som avgjør hvilke fysiske personer som skal regnes som «Selger» i garanti­kapittelet. Bakgrunnsretten gir en viss veiledning, men svarer ikke på alle spørsmål, herunder i hvilken utstrekning Selger hefter for styremedlemmer og eventuelle ansatte i Selskapene. Denne usikkerheten kan avhjelpes ved å angi hvem Selger skal identifiseres med. Dette kan gjøres ved å erstatte *Selger* med *Nøkkelpersonene* i punkt 7.1 og 7.2, og ved å innta følgende definisjon i punkt 7.2: «*Med* ***Nøkkelpersonene*** *menes i) medlemmene av styret og eventuell daglig leder i Selger eller Selskapene og ii) ansatte i Selskapene, Selger eller selskap i samme konsern som Selger som har vært involvert i forberedelsene til inngåelsen av denne avtalen.*» Hvis denne personkretsen har begrenset kjennskap til Selskapene og Eien­dommen, f.eks. fordi en ekstern part forestår drift og forvaltning, kan det vurderes å utvide personkretsen ved å tilføye: «*samt* [navn på personene som selger skal hefte for]». [↑](#footnote-ref-39)
40. Hvis Kjøper skal utføre en due diligence etter signering av avtalen, jf. note 23, tilføyer man her: «… *eller noe som Kjøper ble kjent med i forbindelse med gjennomføringen av Kjøpers due diligence av Selskapene og Eiendommen, jf. punkt 4.1 […].*» [↑](#footnote-ref-40)
41. Om det er ønskelig at Kjøpers oversittelse av reklamasjonsfristen her skal medføre at Kjøper taper sitt krav, kan man erstatte denne setning med det følgende: «*Forsømmer Kjøper å sende en Reklamasjon innen denne fristen, vil Kjøper tape sitt krav mot Selger.*» [↑](#footnote-ref-41)
42. I praksis er dette beløpet gjerne 0,1 % av Eiendomsverdien, dog ikke lavere enn NOK 50 000 eller høyere enn NOK 1 million. [↑](#footnote-ref-42)
43. Beløpsterskelen her settes ofte til 1 % av Eiendomsverdien, men er sjelden lavere enn NOK 500 000 eller høyere enn NOK 3 millioner. [↑](#footnote-ref-43)
44. Det må særskilt vurderes om denne ansvarsbegrensning passer i den enkelte transaksjon. [↑](#footnote-ref-44)
45. Selger hefter bare for skader som inntreffer etter signering av avtalen. Det kan derfor være fornuftig for Kjøper å under­søke Eiendommen rett før signering. [↑](#footnote-ref-45)
46. Følgende punkt kan tilføyes hvis Selskapene har inngått i en fellesregistrering i Merverdiavgiftsregisteret: «*Solidaransvar som følge av at Selskapene har inngått i en fellesregistrering i Merverdiavgiftsregisteret. Kjøper taper retten til å gjøre denne skadesløsholdelsen gjeldende hvis han ikke gir Selger skriftlig melding om det senest 5 år etter Overtakelse.*» [↑](#footnote-ref-46)
47. Her kan man tilføye funn i Kjøpers due diligence eller annet som Selger skal holde Kjøper skadesløs for. [↑](#footnote-ref-47)
48. Hvis det er ønskelig med voldgift, kan man skrive:

    «*Enhver tvist som måtte oppstå med tilknytning til denne avtale, skal avgjøres ved voldgift i henhold til lov om voldgift av 14. mai 2004. Voldgiftsretten skal bestå av tre medlemmer hvorav partene skal oppnevne hver sin voldgiftsdommer. Disse skal oppnevne den tredje voldgiftsdommer som skal være voldgiftsrettens leder. Voldgiftsrettens leder skal være norsk jurist. I mangel av enighet om den tredje voldgiftsdommer skal vedkommende oppnevnes av sorenskriveren i Oslo tingrett.*

    *Voldgiftsforhandlingene skal holdes i [●], og voldgiftsspråket skal være norsk.*

    *Voldgiftssaken skal anses innledet når den ene parten sender sin begjæring til den annen part om at tvisten skal avgjøres ved voldgift. Voldgiftsbehandlingen og voldgiftsrettens avgjørelse skal være underlagt taushetsplikt, og straks voldgiftssak er innledet, er partene forpliktet til å inngå separat avtale som bekrefter dette.*

    *Kretsen av kompetente domstoler i henhold til alminnelige regler for midlertidig sikring begrenses ikke av det som er bestemt her*.» [↑](#footnote-ref-48)
49. Det må avklares om Lånene skal innfris ved at Kjøper betaler lånebeløpet til Oppgjørsansvarlig som deretter innfrir Lånene, eller ved at Kjøper overfører lånebeløpet direkte til Långiveren. I sistnevnte fall stryker man «*Lånene*» i klammen og tilføyer: «*Kjøper skal selv innfri Lånene*». [↑](#footnote-ref-49)
50. Punkt 2.3 til og med punkt 2.6 kan strykes dersom det ikke skal etableres pant til fordel for Kjøpers bank forut for Overtakelse. [↑](#footnote-ref-50)
51. Fristene her må tilpasses den tid man har til rådighet mellom avtalesignering og overtakelse, og ta hensyn til tiden det tar å få pantedokumentene tinglyst. [↑](#footnote-ref-51)
52. Her må det avklares om Selskapene har stilt pant eller garantier til andre enn kreditorene under Lånene. Har Selskapene gjort det, kan man her tilføye et nytt punkt 2.7: «*Levere til Kjøper en bekreftelse om at [angi navn på panthaver]s panterett over Eiendommen vil slettes etter at [angi navn på panthaver] har mottatt NOK [•] av Estimert Kjøpesum ved Overtakelse, og om at Selskapene med virkning fra Overtakelse er fritatt for enhver forpliktelse under garantiavtalen datert [•] som Selskapene har gitt til [angi navn på panthaver].»* [↑](#footnote-ref-52)
53. Har Selger inngått swapavtaler i tilknytning til Lånene, bør Selger undersøke om det er praktisk mulig å innhente restgjeldsoppgaver fem dager før Overtakelse. [↑](#footnote-ref-53)
54. Teksten her forutsetter at kjøpesumsberegningen skal oppdateres før Overtakelse basert på restgjeldsoppgaver som vil bli innhentet senere. [↑](#footnote-ref-54)
55. Hvis erverv av Aksjene eller Andelene ikke er betinget av samtykke, kan dette punktet erstattes med følgende punkt: «*Levere til Kjøper en erklæring fra hver av styremedlemmene i Komplementaren [Selskapene] om at de ikke har utestående krav mot Komplementaren [Selskapene] utover det som fremgår av Estimert Balanse.*» For kommandittselskaper er erverv av andeler betinget av samtykke fra komplementaren eller styret i kommandittselskapet, med mindre selskapsavtalen bestemmer noe annet, se selskapsloven § 3-21. Det må undersøkes om selskapsavtalen oppstiller ytterligere vilkår for et eierskifte. For aksjeselskaper som er stiftet etter 1. januar 1999, er erverv av aksjer i et selskap betinget av samtykke fra selskapet med mindre det er fastsatt i vedtektene at samtykke ikke kreves (jf. aksjeloven § 4-15 (2)). For aksjeselskaper som er stiftet før 1. januar 1999, er erverv av aksjer i et selskap betinget av samtykke fra selskapet bare for så vidt selskapets vedtekter inneholder bestemmelser om at overdragelse eller annet eierskifte er betinget av samtykke fra selskapet (jf. aksjeloven § 21-2 nr. 25). [↑](#footnote-ref-55)
56. Utover å tinglyse en panterett til Kjøpers långiver og innhente restgjeldsoppgaver (jf. punkt 2.6 og 2.7) har Selskapene ingen plikt til å inngå avtaler om refinansiering av Selskapets gjeld ved Overtakelse eller yte annen bistand til Kjøpers finansiering. Interessene til Kjøpers långiver kan ivaretas ved at Kjøper påtar seg overfor långiveren å endre styret ved Overtakelse og sørge for at Selskapet samtidig tiltrer de nødvendige låneavtaler mv. Hvis Selskapet før Overtakelse skal medvirke til Kjøpers finansiering, bør det forsikre seg om at Selskapet overholder kravene i selskapsloven og ikke gir Kjøper en blanco-fullmakt til å inngå avtaler på Selskapets vegne. Er det ønskelig med en slik bestemmelse, kan man tilføye følgende punkter i oppgjørsavtalen:

    |  |  |  |  |
    | --- | --- | --- | --- |
    | * 1. 2.9 | Levere til Selger de avtaler og dokumenter som Långiveren ber om at Selskapet inngår for å finansiere Estimert Kjøpesum og/eller Selskapets gjeld per Overtakelse, og godtgjøre at inn­gåelsen av disse avtaler eller dokumenter ikke strider mot gjeld­ende rett. | Kjøper | 8 dager før Avtalt Overtakelse |
    | * 1. 2.10 | Forutsatt at Kjøper har oppfylt sine plikter etter punkt 2.9, sørge for at avtalene og dokumentene som Selger har mottatt, blir signert av kompetent person hos Komplementaren og levere disse til Kjøper. | Selger/ Komplementaren | 5 dager før Avtalt Overtakelse |

    [↑](#footnote-ref-56)
57. Dette punktet kan strykes hvis det ikke skal utstedes andelsbevis. Merk at andelene i Selskapet ikke kan pantsettes uten at det er utstedt andelsbevis. Hvis det skal utstedes andelsbevis og selskapsavtalen for Selskapet ikke uttrykkelig tillater det, må selskapsavtalen endres før Overtakelse. I punkt 2 kan man i så fall innta en ny forpliktelse for Selger som følger: *«Levere til Kjøper kopi av selskapsmøteprotokoll som angitt i Bilag [1] der det vedtas at selskapsavtalen skal være som angitt i Bilag [2]. Slik at den gir hjemmel for å utstede andelsbevis.»* [↑](#footnote-ref-57)
58. Hvis det er utstedt andelsbevis som er pantsatt, kan man legge til følgende punkt:

    |  |  |  |  |
    | --- | --- | --- | --- |
    | * 1. 2.9 | Levere til Oppgjørsansvarlig en erklæring fra [eksisterende långiver] om at banken vil sende til Långiveren andelsbevis datert [●] for Andelene ved mottak av det beløp som banken skal ha ifølge Restgjeldsoppgavene. | Selger/komplementaren | Senest kl. 0900 ved Overtakelse. |

    [↑](#footnote-ref-58)
59. Hvis aksjene er pantsatt til megleren, se note 55, erstatter man «*urådighetserklæringen i aksjeeierboken*» med «*urådig­hetserklæringen og panteretten til Oppgjørsansvarlig i aksjeeierboken*». [↑](#footnote-ref-59)
60. Hvis Selskapet har et eget styre, kan man her skrive: *«Kjøper skal så snart som mulig etter Overtakelse avholde ekstra­ordinær generalforsamling i Komplementaren og ekstraordinært selskapsmøte i Selskapet hvor Kjøper velger nye styrer, og melde disse styreendringene til Foretaksregisteret.»* [↑](#footnote-ref-60)
61. Hvis Selskapet har et eget styre, erstatter man *Komplementaren* med *Selskapene* her. [↑](#footnote-ref-61)
62. Hvis aksjene er pantsatt til megleren, se note 55, erstatter man «*urådighetserklæringen i aksjeeierboken til Komplementaren*» med «*urådighetserklæringen og panteretten til Oppgjørsansvarlig i aksjeeierboken til Komplementaren*». [↑](#footnote-ref-62)
63. Punkt 1.2 og punkt 1.3 kan strykes dersom det ikke skal etableres pant til fordel for Kjøpers bank forut for Overtakelse. [↑](#footnote-ref-63)
64. Fristene her må tilpasses den tid man har til rådighet mellom avtalesignering og overtakelse, og ta hensyn til tiden det tar å få pantedokumentene tinglyst. [↑](#footnote-ref-64)
65. Her må det avklares om Selskapet har stilt pant eller garantier til andre enn kreditorene under Lånene. Har Selskapet gjort det, kan man her tilføye et nytt punkt 1.5: «*Levere til Kjøper en bekreftelse om at [angi navn på panthaver]s panterett over Eiendommen vil slettes etter at [angi navn på panthaver] har mottatt NOK [•] av Estimert Kjøpesum ved Overtakelse, og om at Selskapet med virkning fra Overtakelse er fritatt for enhver forpliktelse under garantiavtalen datert [•] som Selskapet har gitt til [angi navn på panthaver].»* [↑](#footnote-ref-65)
66. Har Selger inngått swapavtaler i tilknytning til Lånene, bør Selger undersøke om det er praktisk mulig å innhente restgjeldsoppgaver fem dager før Overtakelse. [↑](#footnote-ref-66)
67. Teksten her forutsetter at kjøpesumsberegningen skal oppdateres før Overtakelse basert på restgjeldsoppgaver som vil bli innhentet senere. [↑](#footnote-ref-67)
68. Hvis erverv av aksjer i Selskapet ikke er betinget av samtykke, kan dette punktet erstattes med følgende punkt: «*Levere til Kjøper en erklæring fra hver av styremedlemmene i Komplementaren [Selskapene] om at de ikke har utestående krav mot Komplementaren [Selskapene] utover det som fremgår av Estimert Balanse.*» For kommandittselskaper er erverv av andeler betinget av samtykke fra komplementaren eller styret i kommandittselskapet, med mindre selskapsavtalen bestemmer noe annet, se selskapsloven § 3-21. Det må undersøkes om selskapsavtalen oppstiller ytterligere vilkår for et eierskifte. For aksjeselskaper som er stiftet etter 1. januar 1999, er erverv av aksjer i et selskap betinget av samtykke fra selskapet med mindre det er fastsatt i vedtektene at samtykke ikke kreves (jf. aksjeloven § 4-15 (2)). For selskaper som er stiftet før 1. januar 1999, er erverv av aksjer i et selskap betinget av samtykke fra selskapet bare for så vidt selskapets vedtekter inneholder bestemmelser om at overdragelse eller annet eierskifte er betinget av samtykke fra selskapet (jf. aksjeloven § 21-2 nr. 25). [↑](#footnote-ref-68)
69. Utover å tinglyse en panterett til Kjøpers långiver og innhente restgjeldsoppgaver (jf. punkt 1.3 og 1.4) har Selskapene ingen plikt til å inngå avtaler om refinansiering av Selskapets gjeld ved Overtakelse eller yte annen bistand til Kjøpers finansiering. Interessene til Kjøpers långiver kan ivaretas ved at Kjøper påtar seg overfor långiveren å endre styret ved Overtakelse og sørge for at Selskapet samtidig tiltrer de nødvendige låneavtaler mv. Hvis det sittende styret i Selskapet skal medvirke til Kjøpers finansiering, bør det forsikre seg om at Selskapet overholder kravene i selskapsloven og ikke gi Kjøper en blanco-fullmakt til å inngå avtaler på Selskapets vegne. Er det ønskelig med en slik bestemmelse, kan man tilføye følgende punkter i oppgjørsavtalen:

    |  |  |  |  |
    | --- | --- | --- | --- |
    | * 1. 1.7 | Levere til Selger de avtaler og dokumenter som Långiveren ber om at Selskapet inngår for å finansiere Estimert Kjøpesum og/eller Selskapets gjeld per Overtakelse, og godtgjøre at inngåelsen av disse avtaler eller dokumenter ikke strider mot gjeldende rett. | Kjøper | 8 dager før Avtalt Overtakelse |
    | * 1. 1.8 | Forutsatt at Kjøper har oppfylt sine plikter etter punkt 1.7, sørge for at avtalene og dokumentene som Selger har mottatt, blir signert av kompetent person hos Selskapet og levere disse til Kjøper. | Selger/ Selskapet | 5 dager før Avtalt Overtakelse |

    [↑](#footnote-ref-69)
70. Dette punktet strykes hvis det ikke skal utstedes andelsbevis. Merk at andelene i Selskapet ikke kan pantsettes uten at det er utstedt andelsbevis. Hvis det skal utstedes andelsbevis og selskapsavtalen for Selskapet ikke uttrykkelig tillater det, må selskapsavtalen endres før Overtakelse. I punkt 1 kan man i så fall innta en ny forpliktelse for Selger som følger: *«Levere til Kjøper kopi av selskapsmøteprotokoll som angitt i Bilag [1] der det vedtas at selskapsavtalen skal være som angitt i Bilag [2], slik at den gir hjemmel til å utstede andelsbevis.»* [↑](#footnote-ref-70)
71. Hvis det er utstedt andelsbevis som er pantsatt, kan man legge til følgende punkt:

    |  |  |  |  |
    | --- | --- | --- | --- |
    | * 1. 1.7 | Levere til Kjøper en erklæring fra [eksisterende långiver] om at banken vil sende til Långiveren andelsbevis datert [●] for Andelene ved mottak av det beløp som banken skal ha ifølge Restgjeldsoppgavene. | Selger/­Komple­mentaren |  |

    [↑](#footnote-ref-71)
72. Dette punktet kan om ønskelig strykes for å forenkle oppgjøret. [↑](#footnote-ref-72)
73. Hvis Selskapet har et eget styre, kan man her skrive *«Kjøper skal så snart som mulig etter Overtakelse avholde ekstraordinær generalforsamling i Komplementaren og ekstraordinært selskapsmøte i Selskapet hvor Kjøper velger nye styrer, og melde disse styreendringene til Foretaksregisteret.»* [↑](#footnote-ref-73)
74. Hvis oppgjøret gjennomføres uten oppgjørsansvarlig, erstatter man all tekst etter denne noten med følgende tekst: *«Eieren av aksjene kan ikke avhende eller pantsette aksjene eller rettigheter til aksjene. Denne heftelsen opphører å gjelde idet [Kjøper] har overtatt aksjene, eller det er klart at aksjene ikke skal overtas av [Kjøper] iht. aksjekjøpsavtalen.»* [↑](#footnote-ref-74)
75. Hvis sikkerhetsforskriftene i meglerens ansvarsforsikring krever det, kan følgende tekst tilføyes her: «*Dessuten er aksjene pantsatt til* *[Megler], org.nr.* *[org.nr. megler], til sikkerhet for ethvert krav som tilkommer* *[Kjøper] eller* *[Kjøpers bank] i tilknytning til denne aksjekjøpsavtalen (herunder lån til* *[Kjøper] fra* *[Kjøpers bank]).»* [↑](#footnote-ref-75)
76. Eventuelle eksisterende heftelser over aksjene må angis på foranstående prioritet her. [↑](#footnote-ref-76)
77. Det er her forutsatt at Komplementaren har signaturrett i Selskapet. [↑](#footnote-ref-77)
78. Kartverket krever at hjemmelshavers signatur bevitnes av to myndige vitner bosatt i Norge eller én advokat, eiendomsmegler, jurist med tillatelse til å være fagansvarlig og ansvarlig megler, eller megler som har tillatelse til å være ansvarlig megler. En eiendomsmeglerfullmektig kan også vitne alene. Det samme gjelder statsautorisert eller registrert revisor. [↑](#footnote-ref-78)
79. Bakgrunnen for dette punktet er at Kjøper skal godtgjøre sitt erverv, jf. aksjeloven § 4-2 (1), og dette gjøres her ved at Selger bekrefter at eierskiftet har skjedd. [↑](#footnote-ref-79)
80. Er andelens omsettelighet begrenset, eller skal andelene kunne innløses uten kommandittistens samtykke i andre tilfelle enn angitt i loven, eller er det knyttet særlige forpliktelser til andelen utover forpliktelsen til å yte innskudd, skal dette tydelig angis i andelsbeviset, jf. selskapsloven § 3-23 (4). [↑](#footnote-ref-80)
81. Hvis aksjene er pantsatt til megleren, se note 55, kan følgende tekst tilføyes her: «*Dessuten er aksjene pantsatt på andre prioritet til* *[Megler], org.nr.* *[org.nr. megler], til sikkerhet for ethvert krav som tilkommer* *[Kjøper] eller [Kjøpers bank] i tilknytning til aksjekjøpsavtale datert* *[signeringsdato] (herunder lån til* *[Kjøper] fra [Kjøpers bank]).»* [↑](#footnote-ref-81)
82. Siste setning her strykes om oppgjøret gjennomføres uten oppgjørsansvarlig. [↑](#footnote-ref-82)
83. Det er her lagt opp til at generalforsamlingen avholdes som et møte etter aksjelovens alminnelige regler (se dog punkt 2 i protokollen). Etter de forenklede reglene i aksjeloven § 5-7 kan generalforsamlingen avholdes "*på en egnet måte*" uten fysisk møte, f.eks. ved sirkulasjon av utkast til protokoll eller som et telefonmøte. Hvis generalforsamlingen skal avholdes etter reglene i § 5-7, stryker man sak 1 og 2 nedenfor og skriver: «*Sakene nedenfor ble behandlet etter aksjeloven § 5-7 uten forut­gående styrebeslutning om innkalling, jf. aksjeloven § 5-6 (3).* *Generalforsamlingen utpekte [Kjøpers repr.] til å signere protokollen. Styrets medlemmer, daglig leder og revisor var gitt mulighet til å uttale seg om sakene, men ingen av disse hadde noen kommentarer eller innvendinger*.» [↑](#footnote-ref-83)
84. Det er ikke nødvendig å fravike § 5-4 hvis saksbehandlingsreglene i § 5-7 følges siden § 5-4 bare gjelder general­forsamlinger som avholdes som møte. [↑](#footnote-ref-84)
85. Det må særskilt vurderes om erverv av aksjer skal være betinget av samtykke og/eller forkjøpsrett. Har selskapet bare én aksjeeier, er det som regel ingen grunn til at aksjelovens bestemmelser om styresamtykke og forkjøpsrett skal gjelde. [↑](#footnote-ref-85)
86. Det er ikke nødvendig med en signaturbestemmelse i vedtektene. I mangel av en slik vedtektsbestemmelse avgjør styret hvem som signerer for selskapet, jf. aksjeloven § 6-31. [↑](#footnote-ref-86)
87. Hvis saksbehandlingsreglene i § 5-7 følges, skal protokollen signeres av styrets leder på signeringstidspunktet eller den som generalforsamlingen utpeker, jf. § 5-7a (3). [↑](#footnote-ref-87)